
Adevărul din natură stă la baza 
verosimilului în artă. Diderot 


Adevărul morfologic şi valoarea sa estetică 


Problema adevărului morfologic este pusă încă din cele mai îndepărtate 
timpuri ale antichităţii, în sensul concordanţei creaţiei artistice cu forma reală a 
viului. Acesta oferă artei cea mai importantă tematică de inspiraţie, observaţie, 
transfigurare artistică şi compoziţie. Nudul este genul de bază, iar ca disciplină 
fundamentală în studiul artelor vizuale, morfologia este piatra de temelie a 
ulterioarelor interpretări şi compoziţii. Intuiţia artistică şi observaţia sunt strâns 
împletite şi preced procesul creaţiei. Studiul după model viu este de maximă 
importanță în cadrul oricărei instituţii de învățământ artistic. În acest sens, trebuie 
subliniat că un ascuţit simţ al observaţiei nu este suficient artistului. Acesta va vedea 
exact numai ceea ce ştie şi va fi înțeles bine dinainte. 

Gottfried Bammes — Laborator de anatomie artistică, Dresda 1968. 

Una din problemele controversate a legăturii dintre morfologie şi artă este 
legată de aşa-zisa spontaneitate. Apologeții sincerităţii depline incriminează 
elementul raţional, dobândit prin cunoaştere, că ar „altera” puritatea inspiraţiei. 
Acest lucru este un punct de vedere superficial şi naiv. Morfologia ușurează 
observarea modelului. 

Studiul desenului se face în mod oarecum paradoxal începând cu fiinţa cea 
mai complexă. Modelul uman este cel care pozează cel mai conştiincios şi mai 
explicit. Desenul este o sinteză între ceea ce ştim şi ceea ce vedem. Artistul 
selectează esenţialul de neesenţial, elimină detaliile puţin relevante, accidentalul, 
ambiguităţile realității. El simplifică şi clarifică, pornind de la caracterul în mare al 
formei, de la general către particular, de la esență către aparență. Geometrizează cu 
măsură şi înțelege organic diversele atitudini, staţiuni şi poziţii ale modelului. 
Artistul scoate în evidenţă câteodată adevărul morfologic, semnificativ al realităţii 
cu preţul unor abateri de la aspectul de suprafață, al sacrificării detaliilor neesenţiale 
şi insignifiante. El dă astfel, unitate şi armonie lăuntrică operei. 

Stilizarea este o simplificare a elementelor naturale, operată însă creator, cu 
scopul punerii în evidență a ceea ce au ele mai caracteristic. Extragerea 
particularităţilor specifice corpului reprezentat este însoţită întotdeauna de 
generalizarea adesea geometrizantă. Deşi stilizarea pare să fie specifică artelor 
decorative, acest tip de interpretare plastică, concretizată în soluționări din cele mai 
diverse şi inedite, este prezentă în pictura şi sculptura mai tuturor marilor epoci şi 
direcţii stilistice, începând cu arta neolitică şi până în zilele noastre. Admiraţia 
pentru armonia de construcţie şi emoția dată de frumuseţea viului au inspirat opere 
de artă remarcabile, au generat adesea capodopere. Ele îşi au izvorul într-o profundă 
şi organică cunoaştere a structurii şi modelajului exterior. Artiştii procedează aşa 
cum compune natura şi cum descrie morfologia. Aceasta a permis artistului, în 


epoci şi în constelații culturale deosebite, să se instruiască, să descrie, să înfăţişeze 

caractere individuale sau tipice, să evoce forța sau graţia. Veridicitatea caracterelor, 
a formelor şi tehnicilor de comunicare, gradul în care sunt realizate cerințele 


specifice frumosului în diversele modalităţi de creaţie, realizează acel izbutit artistic. 





Rembrandt — crochiu. Model feminin pozând în atelier. 


Investigarea formelor naturale cu valenţe estetice descoperă marea variabilitate 
a viului, determinând nu numai imaginea figurativă strict asemănătoare modelului 
natural, ci şi simbolul sau semnul. Reprezentarea imitativă şi simbolizarea formei 
sunt cele două constante ale artei din timpurile preistorice până în prezent. Forţa lor 
sugestivă se bazează pe rezonanţe logice şi afective trezite de aluzia acestuia la 
organic. Capacitatea de expresie le transformă în artă. 

Imitaţia (în sens psihologic pozitiv), dimensiune profund înrădăcinată în 
comportamentul uman şi inevitabil în activitățile artistice, interesează sub aspectul 


de principiu motivaţional, premisă a acelui mimesis descris de Aristotel. Această 

dimensiune, întregită cu aportul capacităților creatoare, conturate în cel de-al doilea 
principiu constitutiv, poiesis, măsură a noului şi a originalității, face posibilă 
naştetrea operei de artă. Poiesis este deci contribuţia subiectivității individuale, care 
prin obiectivitatea acelui mimesis devine comunicabilă, putând fi recepţionată şi de 
ceilalți, la rândul lor individualităţi subiective. În teoria imitaţiei, adevărul 
morfologic reprezintă condiţia sine qua non a artei şi frumosului. Veridică sau 
verosimilă, arta trebuie să găsească motivaţia trăirilor subiective, în planul 
convingerilor umane, să fie similară cu realitatea, cu viața chiar dacă este vis, 
închipuire, ficţiune. Astfel, studiul morfologiei este mediator pentru liberul zbor al 
fanteziei, al spiritualităţii pure, al gândirii abstracte. 

Reprezentarea viului în artă se opreşte asupra individualului. Generalizările 
rezultate din tipicitatea şi semnificaţia acestuia, pun problema etern umanului care 
ni se face cunoscut în marile capodopere. Ele aparțin atât conţinutului, cât şi formei, 
ridicată la rangul de element constitutiv de esență. Izvoarele abstractizărilor se află 
deopotrivă în gama nesfârşită de forme ale lumii din afara artistului, cât şi în forul 
său intim, în universul interior al convingerilor sale. Arta este o reflectare subiectivă 
a lumii şi în ea se manifestă o reacție umană generalizatoare. Locul acesteia în 
ansamblul creaţiei culturale este în strânsă legătură cu întreaga experiență de 
cunoaştere. Fără să abstractizeze ca noţiunea şi judecata, imaginea artistică, prin 
intermediul existenţei ei materiale cu caracter de unicat, realizează cunoaşterea 
relaţiilor cu caracter de generalitate. Subiectivitatea creatoare transfigurează datele 
percepţiei înțelese şi clarificate prin studiu, face vizibil şi transformă viața în operă 
de artă. Îmbogăţit spiritual prin studiu sistematic, înțelegând organica adevărurilor 
morfologice, artistul poate să-şi exprime cu claritate sentimentele şi ideile, emoțiile 
superioare şi cele mai fin nuanţate stări afective. Studiul morfologiei artistice 
evidenţiază faptul că forma vie este sursa valorilor esteticii: unitatea, varietatea, 


ordinea, echilibrul, armonia, ritmul, simetria, claritatea, legea secţiunii de aur. 

Valoare estetică — valoare artistică 

Fundamentală pentru înțelegerea  motivaţiei artei este definirea atitudinii 
estetice, premisă a creaţiei şi receptării artistice. Aceasta se caracterizează prin 
deschiderea sensibilă față de aspectele impresionante ale realităţii naturale, ale vieții 
şi ale artei, sesizabile prin intermediul senzorialității. Necorelată cu reacţiile 
afective şi intelectuale umane, realitatea în sine nu impresionează şi nu este 
adevărată sau falsă. Ea doar există. Emoţionantă, autentică sau deformată, poate fi 
numai reflectarea ei în mintea oamenilor. 

Această atitudine se manifestă prin capacitatea de a contempla cu satisfacţie, 
cu bucurie estetică, natura înconjurătoare : peisaj, frumuseţe anatomică umană şi 
animalieră sau obiectele rezultate din capacitatea creatoare a omului, cum sunt 
obiectele utilitare frumoase sau operele de artă. Atitudinea estetică este specifică 
omului care nu vrea să înțeleagă lumea, ca în atitudinea ştiinţifică sau filosofică, nici 
nu vrea să o transforme, ca în atitudinea utilitară, etică sau politică. Ea se află însă în 
sincretism cu acestea, rămânând în strânsă corelaţie cu ele. Autonomizarea ei 
absolută „estetismul”, duce la denaturarea şi secătuirea ei de sevă. 

Valoarea estetică se referă la realitate, la existenţă, la viață. Este o trăire 
subiectivă, de natură spirituală dar suportul ei material are o altă finalitate, 
valorizarea făcându-se asupra unui obiect care este în primul rând de natură extra- 
artistică. Capacitatea de a impresiona, caracterul reprezentativ, frumuseţea aparțin 
elementelor realitaţii naturale însăși. Valoarea estetică insoțeşte adevărul 
morfologic şi odată cu el, acţionează ca element complementar, necesar pentru 
realizarea efectului afectivo-ideatic. 

Între cele două aspecte se află numeroase puncte de convergenţă. În cadrul 
atitudinii estetice, care nu presupune întotdeauna pura contemplaţie, capacitatea 
creatoare a omului se manifestă totuşi prin selectarea şi organizarea deliberată sau 


spontană în compoziţii a materialului asupra căruia se acţionează. 

Valoarea artistică se referă deci strict la cultură. Este de factură ideală, 
sprijinindu-se pe o construcţie, un obiect cu finalitate esențialmente spirituală. 
Obiectul valorizat este exclusiv creat anume pentru a fi contemplat. Valoarea 
artistică exprimă aprecierea asupra expresivităţii acestuia. 

Prin specificul ei, valoarea artistică are un caracter sintetic, înglobând în ea 
valori de diferite tipuri: estetic, etic, filosofic, cognitiv, religios. Topite în structura 


imaginii artistice, ele exprimă unitatea dintre autonom şi heteronom. 





Dan Hatmanu — artistul, 1974. Transfigurată de subiectivitatea creatoare, filtrată prin rațiunea şi 
afectivitatea pictorului, valoarea estetică se include şi se maximalizează în noua valoare artistică. 
Astfel, valoarea artistică include şi presupune maximalizarea valorii estetice, 
din care se inspiră şi care o precede, prin perfecta ei cunoaştere şi interpretarea 
adecvată a impresiilor date de aceasta. Criteriile de valorizare sunt expresivitatea, 


forța de sugestie, măsura în care lucrarea este reprezentativă, concordanța intenției 

cu realizarea formală, locul şi rolul în cadrul seriei sau contextului stilistic. Criteriile 
de valoare cele mai riguroase sunt date de măsura în care se realizează unitatea 
dintre spontaneitate şi deliberarea îndelungată, dintre concret-senzorial, afectiv şi 
rațional, constatare şi apreciere, concret-istoric şi general uman. 

Valoarea artistică apreciază capacitatea de expresie a creatorului acesteia. Ea 
se împlineşte şi trăieşte ca atare numai în procesul de receptare, care-i stabileşte 
coordanetele în spaţiu şi timp, situându-se între polii idealismului şi realismului. 
Valoarea artisică se înscrie în cadrul unui curent sau al unui stil şi în funcţie de gen 
sau specie artistică este judecată în modalități proprii, după criterii specializate. 
Pentru a fi raportate la contextul socio-cultural, motivaţia şi aprecierile artei cunosc 
o mare diversitate. În această privință, trebuie să observăm că spaţiul şi timpul în 
care ființează imaginea artistică nu sunt spaţiul şi timpul fizic uniforme şi fără 
coloratură, ci un spaţiu şi timp speciale, ideale. Aşa se explică de ce valorizarea artei 
diferă de la o epocă la alta. Astfel, capodoperele artistice ale omenirii sunt aşezate 
individual pe aceeaşi orizontală a timpului. Paradoxal chiar, vechimea sporeşte 
atractivitatea şi pregnanţa acestora. Noile sau actualele opere de artă, cel mult li se 
pot alătura, neputându-le ştirbi strălucirea. În acest fel, noțiunea de progres, proprie 
mai mult tehnicii, în artă pare îndoielnică, fiecare epocă culturală şi stilistică fiind 
caracterizată de valori specifice. Situate între polii obiectivismului realist şi a 
diverselor interpretări şi transfigurări subiective, ele sunt modalități specifice şi 
instanțe supreme de judecată. 

Definirea atitudinii estetice se face astfel atât prin concepte psihologizante dar 
şi prin clasica triadă filosofică de Bine-Adevăr-Frumos. Se conturează treptat şi 
sentimentul purei delectări ca motivație primordială şi scop al unei importante părți a 
activităţii artistice. Astfel, intuiţia, contemplaţia alogică, în afara oricărei intenţii 


rațional-conceptuale îşi găseşte justificarea socio-umană în teza artei pentru artă. 

Morfologia, fundament în studiul realului: definiţie şi discipline corelate 

Morfologia — descrie forma exterioară, construcția generală a corpului, 
proporţiile, axele, unghiurile, diametrele, reliefurile în repaus şi în mişcare. 
Analizată anatomic, structura viului este reîntregită prin sinteza morfologiei. 
Etimologic, termenul vine din limba greacă : morfologie = vorbire despre forme, 
morphe = formă, logos = vorbire. Morfologia descriptivă şi comparativă consideră 
sistemul cercetat ca făcând parte dintr-un întreg unitar, legat prin corelaţii complexe, 
sub acţiunea coordonatoare a sistemului nervos. Fiind un domeniu complex, aflat la 
interferența preocupărilor şi valorilor estetice, în cadrul ei se diferențiază o 
morfologie generală şi morfologii speciale: a sexelor, morfologie diferențială bărbat- 
femeie, morfologia vârstelor şi a dezvoltării, tipurile morfologice şi de proporționare 
etc. Aceste discipline pornesc de la modelul morfologiilor topografice şi funcționale, 
preluând datele oferite de: 
anatomia descriptivă — noţiuni despre schelet, articulaţii, muşchi, puncte plastice de 
reper anatomo-artistic. 


biotipologie - tipuri corporale şi de proporționare, date şi măsurători exacte. 


biomecanică- aplicarea principiilor fizicii la funcţionarea aparatului locomotor, 
explicarea echilibrului şi a pricipiilor mişcărilor. Descoperirea fotografiei a prilejuit 
cunoscutele discuţii asupra exactităţii mijloacelor moderne de studiere a mişcării şi 
a procedeelor de fixare a iluziei optice, cu ajutorul crono-fotografiei, analizei 
cinematografice şi computerizate. Imaginea fotografică însă, deşi are valoare 
estetică şi ne impresionează, surprinde mecanic un moment mai mult sau mai puţin 


semnificativ, un instantaneu care ne dezamăgeşte prin lipsă de dinamism. 

Ecorşeul este o statuie reprezentând numai scheletul şi musculatura, fără piele 
şi țesut adipos. Metoda ecorşeului este astfel una din cele mai vechi şi îndeplineşte o 
funcție mnemotehnică, satisfăcând dorința rezumativă a tinerilor artişti. 

Dintre autorii unor ecorşee clasice fac parte : Michelangelo - cu un personaj 
într-o atitudine dramatică, Baccio Bandinelli surprinde o mişcare îndrăzneață de 
dans cu sprijin pe un singur picior, sculptorii francezi Antoine Houdon şi Edme 
Bouchardon, autor al unui tratat, germanul Gottfried Bammes, autor de asemenea al 


unui tratat de anatomie artistică. 





Michelangelo Gottfried Bammes 

Ecorşeul creat de Constantin Brâncuşi către sfârşitul pregătirii sale artistice la 
Aacademia de arte frumoase din Bucureşti, împreună cu profesorul anatomist 


Gerota, se înscrie printre cele mai izbutite exemplare ale genului. 








Constantin Brâncuşi 

ce la Remarcabil prin sobrietatea formelor şi firescul mişcării este şi ecorşeul 
mist realizat mai târziu de prof. dr. Gheorghe Ghiţescu în cadrul aceleaşi instituţii. 





Gh. Ghiţescu 

Mişcarea şi ritmul 


Mişcarea trebuie redată artistic nu aşa cum o surprinde pelicula fotografică ci 
aşa cum a văzut-o ochiul şi mai precis cum au reţinut-o centrii noştri psihici 
superiori. Fazele succesive, rapide care pot fi disecate de analiză, artistul va trebui să 
le investigheze cu intuiţie. Interpretarea îndrăzneață a celor mai diverse şi subtile 
gesturi nu încalcă principiul verosimilităţii, pus în valoare de fineţea observaţiei, 
realismul şi varietatea reprezentării mişcării în marile capodopere. Deşi sunt evident 
preluate din realitate, ele sunt trecute prin filtrul personalităţii artistului, influenţat la 
rândul său de viziunea şi climatul cultural al epocii. Expresia mişcării fireşti este 
încununarea spre care tinde reprezentarea artistică. Forţa de sugestie a mişcării 
surprinse artistic dezvăluie miracolul corpului sustras momentan funcţiilor lui vitale, 
devenit idee şi acţiune. 

Există forme vizuale complexe pe care le  receptăm succesiv, oarecum 
temporal, ca pe o alternanță a timpilor tari cu cei slabi, punându-se astfel în evidenţă 
un nou factor sintetizator, ritmul. Acesta reface coerenţa şi unitatea ansamblului de 
forme, descompunând şi recompunând mişcări care îşi răspund la intervale egale 
sau armonice, într-un amestec de real şi ireal, inteligibil şi neinteligibil. Artele 
plastice au capacitatea să exprime prin ordonarea şi organizarea mişcărilor, armonia 
formelor corpului, al căror univers este intim legat prin ritm. Desfăşurarea spaţială, 
specifică domeniului artelor vizuale, dă naştere astfel unui spectacol complex, care 
odată sesizat, îşi găsește firesc rezonanţa în artă prin dispunerea alternativ-periodică 
a elementelor folosite. Ritmul nu poate exista decât în corelație cu timpul. Matila 
C.Ghyca îl defineşte astfel: ritmul este periodicitate percepută. El place 
contemplatorului în mod instinctiv, deoarece viața tuturor speciilor vegetale, 
animaliere şi a omului se desfăşoară ritmic. Claritatea şi concordanța ritmului cu 


viața îl face perceput ca o euritmie. 

Frumuseţea este deci şi un reflex al funcționării armonice a viului. Mijlocul de 
a obiectiva cea mai subtilă armonie a formelor corpului este surprinderea impresiei 
de mişcare. Pentru a înţelege organic structura corpului în diferite stațiuni, atitudini, 
sensuri ale mişcării, sub diferite stări afective, anatomia artistică apelează la datele 
oferite de anatomiile funcționale şi de psihologie. Relațiile dintre formă și funcție 
sunt relații dinamice, reciproce, bilaterale, ce se influenţează şi se condiţionează 
reciproc. Ele sunt puse în lumină prin criteriul de studiu morfo-funcţional. Astfel, 
mişcările presupun înțelegerea lor ca fiind dependente de sistemul nervos, de stările 
afective. Analiza estetică a mişcărilor distinge: uşurinţa aparentă, grația efortului 
minim, siguranţa sprijinului, libertatea ritmată, fantezia nesupusă constrângerii şi 


emoția produsă de spectacolul formelor vii. 


Biomecanica este aplicarea principiilor fizicii la funcţionarea aparatului 
locomotor, explicaţia echilibrului, dinamica formelor, studiind diferitele mişcări ale 
corpului. Oasele, articulațiile şi muşchii au proprietăţi şi roluri diferite dar între ele 
exstă o interacţiune care determină unitatea biomecanică a aparatului locomotor. 
Astfel alcătuit, corpul omenesc este un sistem construit în spirală, conform 
principiilor funcționale ale viului. Oasele sunt torsionate în jurul axei lor : de 
exemplu humerusul, tibia şi peroneul iar coxalul are o formă de elice cu extremităţile 
orientate în planuri diferite. Muşchii sunt împletiţi, răsuciţi şi apoi fixaţi pe 


extremităţile oaselor, în mod alternativ. 


Astfel la antebraţ, pe faţa anterioară, flexorii situați intern în regiunea cotului 
devin externi inferior iar extensorii plasați posterior au o direcție oblică inversă față 
de primii. Datorită rotației membrelor în cursul dezvoltării pentru adaptarea la 
ortostatism, feţele lor flexoare şi extensoare au poziţii inversate. La cele superioare, 
faţa flexoare priveşte anterior iar la cele inferioare este orientată posterior. Invers, 


faţa extensoare la membrele superioare este posterioară iar la cele inferioare este 



















Tiberiu Liviu Vlad Morfologie artistică 


anterioară. Corpul în întregime în timpul mersului sau în alergare pare înşurubat în 
spațiu, axa umerilor mişcându-se invers celei a pelvisului. Acest lucru este evident 
mai ales în mişcările sportive, aruncarea discului, a greutăţii sau a suliței, fiind o 
ilustrare concludentă a organizării în spirală a formei vii. Mişcarea este sugerată prin 
alegerea atitudinilor succesive şi evocarea desfăşurării în timp a acţiunii. Imaginea 
artistică realizează o sinteză subiectivă, redând într-o singură secvență momente care 
evocă în psihicul privitorului toată evoluţia mişcării : cea care s-a produs până 
atunci, clipa prezentă şi continuarea mişcării în viitor. 

Myron, în celebrul său Discobol, ilustrează magistral această reprezentare prin 
înţelegerea perfectă a sinergiilor musculare, a sugerării efortului printr-o mişcare de 
înşurubare în spaţiu. Graţie mediului social atât de iubitor de serbări în aer liber şi 
sporturi, artistul poate să observe zi de zi morfologia corpului în mişcare şi 
modelajul reliefului său. Chiar dacă detaliile anatomice sunt uneori evitate, 
importantă rămâne înțelegerea organică a corpului în mişcare. Sunt redate cu 
claritate efortul şi contracția muşchilor care intră în acţiune în momentul mişcării. În 
faza finală a acesteia există un adevărat lanț sinergetic, de la mâna care ține încă 
discul, până jos, la tendonul lui Ahile. Este uimitoare îndeosebi surprinderea acțiunii 
şi tensiunii muşchilor deltoid, mare pectoral, mare dorsal şi a drepţilor abdominali, 


în momentul culminant al efortului, în faza lansării discului. 

Myron- Discobolul. Mişcarea este veridică, sinteza rotației trunchiului are continuitate dinamică. 


Echilibrul este noțiunea fundamentală, necesară înțelegerii oricărei stațiuni. 


gem maniera cea mai simplă a corpului de a se menține în repaus. 


> 


Prin staţiune înțele 
Echilibrul presupune existe ei baz sți şi este cu atâ i stabil cu câ 
Echilibrul pr n tența unei baze de susţinere şi este cu atât mai stabil cu cât 
aza de susţinere este mai mare şi ce al corpului este plasat mai 
baza de susţinere este mai mare şi centrul de greutate al corpului este plasat mai 
jos. Pe viu, centrul de greutate este ceva mai sus de capetele femurale, între sacrum 
şi pubis, la intersecţia celor trei axe principale de orientare şi implicit a celor trei 


plane: medio-frontal, medio-sagital şi medio-transversal. 


A 

Linia de gravitație sau aplombul este verticala ce trece prin centrul de greutate. 
Echilibrul este cu atât mai stabil cu cât proiecția pe sol a centrului de greutate, deci 
extremitatea inferioară a aplombului cade mai aproape de centrul geometric al 
poligonului plan al bazei de susţinere, reprezentată de suprafața plantară (tălpile şi 
spaţiul dintre ele). Privit din profil, aplombul trece prin maleola externă, mijlocul 
articulației genunchiului, mijlocul umărului şi prin pavilionul urechii. Privit din faţă, 
aplombul trece prin planul medio-sagital: mijlocul feţei, incizura jugulară, simfiza 
pubiană şi maleola internă. 

Staţiunea dreaptă sau simetrică se mai numeşte şi ortostatism. Omul se 
sprijină pe ambele picioare, torsul este drept, centrul de greutate se proiectează la 
mijlocul bazei de susţinere. Capul este echilibrat de muşchii cefei, trunchiul de 
muşchii jgheaburilor vertebrale şi mușchii ischio-gambieri, coapsele de ligamentele 
genunchiului şi glezna de tricepsul sural. Axele fragmentelor corpului privit din 
profil au înclinații diferite conform atitudinii fireşti. Mâinile cad pe lângă corp. Când 
privesc cu palmele înainte, deci în supinaţie, poziția se numeşte anatomică fiind 
poziţia de referință pentru studiul anatomiei. Când modelul îndepărtează picioarele, 
echilibrul este mai bine asigurat, pentru că baza de susținere se măreşte. Când se stă 


pe vârful picioarelor corpul se apleacă înainte şi echilibrul devine precar. 

stânga - Situarea centrelor de greutate ale părților corpului în stațiunea dreaptă. 
Staţiunea dreaptă (muşchi activi) 1- tricepsul sural, 2- drepţii abdominali, 3-trapez (după Richer) 


Staţiunea asimetrică sau şoldie este atunci când corpul stă cu ambele picioare 
pe sol dar greutatea lui cade pe unul singur, celălalt fiind relaxat. Această stațiune 
oferă o mare varietate de forme, motiv pentru care artiștii au fost atraşi de ea. 
Membrul inferior de spijin este oblic în jos şi înăuntru, fiind transformat într-o 
puternică coloană de susținere. Aceasta împinge în sus axa bazinului, de partea ei şi 
îi dă o mare oblicitate. Trunchiul superior devine oblic în sus şi spre membrul de 
sprijin iar axa umerilor este înclinată invers decât cea a pelvisului. Acesta se roteşte 


înainte şi spre piciorul de sprijin. 

Forma coapsei flexate este rotundă, moale iar a coapsei de sprijin este 
prismatic triunghiulară, frântă de tractul ilio-tibial şi de fascia lata, care-i imprimă un 


modeleu dur. 





Poziţia segmentelor şi axele principale în stațiunea asimetrică (şoldie) AA —axul transversal al 
pelvisului,BB- axul umerilor, DD- verticala centrului de greutate. B — posterior (după Ghiţescu) 

Deplasările unor părți ale corpului modifică centrul de greutate. Pentru a se 
menţine totuşi în echilibru, este necesară contrabalansarea, deplasând alte părți. 
La fel se întâmplă şi atunci când încărcăm corpul cu o greutate: ca să se păstreze 
echilibrul este necesară aplecarea în direcţie opusă. 

Staţiunea în genunchi are o bună bază de sprijin dar modelul se poate apleca 
mai mult înapoi decât în faţă. Când coapsa este verticală, sprijinul se face pe rotulă 
iar când aceasta este orizontală se face pe ligamentul rotulian şi tuberozitatea 


anterioară a tibiei. 





Constantin Brâncuşi — Rugăciune. 

Poziţia şezând este o staţiune sigură. Trunchiul stă pe oasele ischion, acoperite 
de mușchii glutei ce formează fesele. Inclinaţia trunchiului înapoi este limitată, dar 


cea înainte măreşte stabilitatea. 





Michelangelo - Copil şezând, 1530, Ermitaj 


Pozele de atelier înlocuiesc uneori stațiunile spontane. Ele reprezintă numai o 
formă schematică , oarecum convenţională a mişcărilor nu şi acţiunile lor dinamice, 
deoarece contractiile musculare motorii, care dau spontanietatea vieții sunt înlocuite 


de poziţii statice, didactice şi uneori artificiale. 

Simetria este acordul potrivit al 
membrelor între ele şi raportul 
fiecărei părţi cu ansamblul. 
Vitruvius 


Formele viului se investigează şi prin căutarea proporţiilor care le descriu din 


punct de vedere dimensional. Un raport între două mărimi se numeşte proporţie. 


Ea stabileşte o relaţie, o armonie de construcție a părților corpului faţă de întreg 
(talie) şi a acestora între ele. Motivația utilizării proporțiilor corpului se bazează pe 
sesizarea intuitivă mai întâi, a simetriei în natură şi necesitatea reflectării sale 
adecvate în artă. În Antichitate, Evul Mediu şi uneori în Renaştere, prin simetrie se 
ințelege totalitatea mijloacelor folosite pentru a crea o proporţie plăcuta unei opere, 


printr-o justa alegere a raporturilor dintre elementele sau părțile ei. Etimologic, 
termenul vine de la sun metron = cu măsură. Vitruvius precizează: 
Proporția este acordul între părţi, în aşa fel încât acestea să aibă locul lor potrivit 
în simetria totală a ansamblului. Simetria este infățişarea plăcută şi aspectul 
echilibrat în gruparea elementelor. Ea se obține atunci când acestea se află într-n 
raport armonios intre înălțime şi lățime sau între lățime şi lungime, în general 
atunci când toate părțile ei corespund măsurii respective. Simetria este concordanța 
corespunzătoare raporturilor operei întregi, a părților ei între ele şi cu figura 
întreagă. Această simetrie se naşte din proporție, care pe grecește inseamnă 
analoghia. Proporția apare atunci ca modulare a unei opere întregi şi opera în 
întregul ei este măsurată cu un element al operei, luat ca unitate comună. 

Aşadar, simetric, în limbajul celor vechi, este sinonim cu bine propoționat iar a 
crea simetrie este tot una cu ceea ce numim noi azi a pune în proporție. Simetria este 


acordul de măsură dintre diversele elemente ale operei. 

In accepțiunea actuală a termenului, simetria contribuie la punerea în proporţie 
dar ea înseamnă doar un aspect particular al ei: echilibrarea a doua părți, mărimea 
şi numărul de elemente din partea stângă, sa fie egal cu cel din dreapta. Şi în acest 


sens, folosit curent, ea există pe scară largă atât în natură, cât şi în operele de artă. 


Punctele plastice de reper marchează exact locurile unde trebuie să luăm 
dimensiunile, fiind determinate prin funcţia arhitectonică, ce evidenţiază forma, 
mărimea şi construcţia caracteristică corpului. Pentru înţelegerea proporţiilor 
corpului trebuie studiat modelul viu. Aşa se poate stabili mai bine poziţia, locul, 
mărimea, direcția , axele şi unghiurile oaselor. Studiile antropologice asupra unui 
mare număr de indivizi reali conduc la concluzia că există o corespondenţă în ceea 
ce priveşte forma şi mărimea oaselor, că se poate determina talia şi mărimea unuia, 
cunoscând dimensiunile altora. Morfologia verifică astfel datele tradiţiei artistice şi 
determină cu exactitate punctele de reper. 

Talia se măsoară de la sol la vertex, 
înălțimea torsului : superior şi anterior până la incizura jugulară, punctul sternale, 
lateral până la acromion, punctul acromion, posterior până la proeminentă, punctul 
cervicale şi inferior până la simfiza pubiană punctul symphysion, 

Înălțimea articulației cotului se măsoară până la extremitatea superioară a 
osului radius, punctul radiale, înălțimea articulației radio-carpiene până la procesul 
stiloid al radiusului, punctul stylion. Vârful degetului medius este la jumătatea 
coapsei, în punctul dactylion. Înălţimea articulației genunchiului se ia pe 
extremitatea superioară a tibiei, punctul fibiale. 

Principalele puncte de reper şi măsuri ale segmentelor corpului. v- vertex, n- nazion, 
pr- prostion, gn- gnation, ss- suprasternale, a- acromion, th-thelion, o-omfalion, r- radiale, 
sty- stylion, ph-phalangion, d- dactilion, ic- iliocristale, is-iliospinale, sy- symphision, 


tro-trochanterion, ti- tibiale, sph-sphyrion, c- cervicale, lu- lumbale, acr- acropodion, 
pte- pternion. 

l-înălțimea corpului, 2- înălțimea punctului gnathion, 3- înălțimea incizurii jugulare, 4- 
înălțimea simfizei, 4a- înălțimea ombilicului, 5- înălțimea acromionului, 6- înălțimea liniei 
articulare a cotului, 7- înălțimea stiloidei radiale, 8- înălţimea degetului medius, 9- înălțimea 
crestei iliace, 9a — înălțimea spinei iliace antero-superioare, 10- înălțimea trohanterului, 11- 
înălțimea articulației genunchiului, 12- înălţimea maleolei interne, 13- lăţimea acromioanelor, 
14- lăţimea umerilor, 15- lăţimea toracelui, 16- lățimea crestelor iliace, 17- lățimea spinelor 
iliace antero- superioare, 18- lăţimea bi trohanteriană, 19- lăţimea coapselor.(după Ghiţescu) 

Posterior l- înălțimea proeminentei, 2- înălțimea spinei iliace postero- superioare, 3- înălțimea 
şanțului subfesier. 

Lateral 1l- lungimea piciorului, 2- profunzimea toracelui, 3- înălțimea bustului, 4- lungimea 
peretelui anterior al torsului, 5- lungimea peretelui posterior al torsului,6- lungimea toracelui, 

7- lungimea coloanei vertebrale, 8- lungimea membrului superior, 9- lungimea braţului, 

10- lungimea antebraţului, 11- lungimea mâinii, 12- lungimea membrului inferior, 13- lungimea 
coapsei, 14- lungimea gambei. (după Ghiţescu) 

Capul = ulna fără olecran = 


radiusul fără procesul stiloid = înălțimea 


pelvisului = lăţimea acestuia în dreptul cavităților cotiloidiene. 
Mai mici decât capul sunt desigur fața = mâna = clavicula 


marginea spinală a 


scapulei = sternul + xifisternul. 





Mai mari decât capul sunt piciorul = ulna, humerusul = 1,5 capete = înălțimea 
toracelui = tibia = peroneul. 


Femurul are 2 capete şi coloana vertebrală 3 capete. 

Înălțimea bustului este egală cu cu distanţa vertex-ischion. Centrul înălțimii 
figurii se găseşte când deasupra, la oamenii scunzi, când dedesubtul simfizei 
pubiene, la cei înalți. La aceștia, torsul şi capul sunt relativ mai mici. Bustul 
măsoară 52% la bărbat şi 53% din talie la femei. Persoanele cu talie înaltă, șezând 
alături de cele cu talie mică nu mai prezintă aceeaşi diferenţă vizibilă, pentru că 
dispare plusul de lungime al membrelor inferioare. Torsul este relativ stabil, 
fragmentul variabil fiind membrul inferior . Oamenii cu talie mijlocie au umerii mai 
laţi, iar cei înalţi au umerii mai îngușşti în raport cu talia . În cazul pelvisului deschis, 
abdomenul formează deasupra pubisului un arc în plin centru. La ceilalți indivizi, 
mai ales la bărbaţi, pelvisul este îngust . Toracele bărbătesc este mai mare şi 
pelvisul mai îngust iar la femei este invers . Lungimea membrelor superioare se 
aproprie de cea a torsului, fiind relativ mai scurtă la femei. Articulația cotului este la 
nivelul crestei iliace, pumnul la nivelul simfizei pubiene iar vârful degetului medius 
ajunge la jumătatea coapsei, în punctul dactylion. 

Anvergura, lungimea orizontală a celor două membre superioare libere plus 
lățimea umerilor, de obicei este mai mare decât talia la bărbaţi şi mai mică la femei 
şi la copiii sub zece ani . Mâinile sunt lungi sau late şi corespund caracterului taliei. 
Membrele inferioare au ca limită superioară spina iliacă - 4cm. şi reprezintă 50,7% 
din talie la bărbaţi şi 50,2 la femei. Lungimea piciorului este mai mare decât a 
mâinii, dar lăţimile lor sunt egale . Din punct de vedere al proporțiilor, piciorul se 
cuprinde în talie de saşe ori şi o treime. Limita tarso-metatarsiană, ce delimitează 
cele două segmente ale piciorului este oblică înainte şi intern şi dă o modalitate 
firească de a diviza piciorul : extremitatea ei internă, de la baza primului 
metatarsian împarte piciorul în două jumătăţi iar extremitatea externă, de la baza 
metatarsianului V împarte lungimea piciorului în trei părți egale, o treime 
posterioară şi două treimi anterioare. Această treime, fiind egală cu degetul medius 


se cuprinde conform canonului egiptean de nouăsprezece ori în talie. 

Ingeniosul canon al antropologilor Schmidt şi Fritsch descrie un tip 
morfologic longilin, de statură înaltă, cu mijlocul corpului pe simfiza pubiană, 
amintind de idealul artistic antic al lui Lisip. Autorii acestuia au luat ca bază în 
studiul proporţiilor, coloana vertebrală. Măsurată de la punctul subnazale la simfiza 
pubiană, ea este considerată a fi segmentul cel mai constant în dimensiuni al 
corpului. O pătrime din această lungime este luată ca modul . 

Pe un ax vertical, se numerotează de jos în sus modulele, începând cu punctul 
0- symphysion. Prin punctul 3, corespunzator incizurii jugulare, se duce o linie 
orizontală egală cu 2 moduli de-o parte şi de alta a axului. Extremităţile ei 
marchează captele humerale . Deasupera rămâne un modul până în punctul 
4 — subnazale . În punctul 0 se aşează cu mijlocul ei o orizontală egală cu un modul, 
care va uni centrele capetelor femurale. Unind cruciş capetele humerale cu cele 
femurale, aflăm ombilicul la intersecţia lor . Lăţimea capului se determină 
prelungind axa coloanei de la punctul 4 în sus cu încă un modul, pe care îl notăm cu 
5 şi care va fi vertexul. Apoi ridicăm din articulațiile umărului două oblice, care să 
treacă prin punctul 4 şi locul unde ele se întretaie cu alte două drepte coborâte din 
vertex, paralele cu cele dintâi sunt punctele căutate, care dau lățimea capului. 

Apoi se duc din incizura jugulară două parelele la linia umăr — baza nasului 
şi unde acestea întretaie linia umăr-şold este locul mameloanelor. Direcţia axelor 
membrelor inferioare se află ducând o linie dreaptă prin mamelon şi prin articulaţia 
şoldului de aceeaşi parte . Lungimea braţului este egală cu distanţa de la articulaţia 
umărului la mameolnul opus . Antebraţul = distanța mamelon - ombilic iar mâna = 
distanța ombilic — articulația şoldului. Coapsa este egală cu distanța de la articulaţia 
şoldului la mamelonul opus şi gamba se măsoară de la articuladia șoldului la 
mamelonul de aceeaşi parte. Înălțimea piciorului este egală cu jumătatea distanţei 
dintre incizura jugulară — mamelon. Lungimea piciorului este distanţa mamelon- 


ombilic. 

stânga - Construcţia corpului cu ajutorul schemei Schmidt-Fritsch. 
dreapta - Pentru o bună proporţionare a segmentului superior şi inferior al corpului, punctul 
mijlociu al fesei, tangent la verticală, corespunde jumătăţii corpului. 

Stabilirea proporţiilor corpului, captează formele în relații dimensionale şi le 
valorifică estetic, devenind o metodă practică de lucru, simplă şi uşor de aplicat în 
artă. Ea ocoleşte însă ceea ce este caracteristic sau individual şi se apropie de o 
medie statistică ideală. Formele tipologice variate ale corpului, exprimate în 
raporturi dimensionale, sunt o indicație schematică asupra aspectului real infinit 
diferențiat şi nuanţat, lăsând loc simțului de observaţie şi analizei directe. Aceste 
proporții construiesc însă un cadru general, la care artistul se raportează, sesizând cât 


şi în ce mod se abat de la el particularităţile fiecărui model. 


Tipurile morfologice sau constituționale sunt categorii generale date de 
persistenţa unor însuşiri comune, care se întâlnesc în mod constant, în cadrul cărora 
sunt posibile variațiile individuale. Tipul corporal este un model conceput prin 
compararea unui număr mare de persoane, o abstracțiune servind ca imagine de 
referință pentru cazurile particulare. Observarea şi studiul realităţii se poate face, 
fie prin simpla intuiţie vizuală, impresia estetică folosind criterii pur descriptive la 
distingerea tipului, fie acesta poate fi construit pe baza unor date metrice obiective, 
obținute prin măsurători şi prelucrarea statistică ulterioară. În acest ultim caz, intuiţia 
inițială a tipului morfologic este verificată şi justificată prin biometrie. Însuşirile 
generale trebuie să fie legate organic, între ele existând o corelaţie cu sens constant. 

Din punct de vedere estetic, este importantă constatarea coexistenței anumitor 
însuşiri în cadrul unui tip şi recunoaşterea unității stilistice sau absența de stil a 
înfăţişării corporale. Analiza formelor anatomice, ca elememte stilistice, cuprinse în 
ansamblul corpului sub raportul unităţii unui tip morfologic face trecerea de la 
abstracţiunea morfologică spre studiul aspectului particular al persoanei. Această 


etapă atât de apropiată intuiţiei artistice a formelor este de fapt şi scopul morfologiei. 

Albrecht Dürer — Tipuri morfologice, desen din Dresdenerskizzenbuch. Descoperirea intuitivă a 
tipurilor constituţionale este urmarea firească a studiilor şi măsurătorilor pe viu. Observarea atentă 
a naturii l-a condus pe artist la cele două exemple de unitate şi armonie stilistică. 

În construcţia corpului, factorul esenţial de proporţionare este raportul dintre 
lungimea torsului şi cea a membrelor inferioare. După acest raport, indivizii sunt 


longilini sau brevilini. 

Longilinii se definesc prin scurtimea torsului şi lungimea membrelor 
inferioare. Ei par scurţi în atitudinea şezând şi înalți în stațiunea în picioare . 
Longilinii sunt de obicei înalți şi subțiri, însă pot fi şi mijlocii sau scurți. 

Brevilinii se disting prin dominanţa lungimii torsului. Prin această însușire de 
construcție, ei par înalţi în staţiunea şezând și scunzi în staţiunea în picioare. 
Lungimea torsului este scoasă în evidență de poziţia în picioare cu braţele ridicate 
şi membrele inferioare desfăcute. Brevilinii sunt de obicei îndesaţi, când sunt scurţi 
şi corpolenţi, când sunt înalți . 

Predominanța lungimilor şi a linilor verticale la unele siluete corporale şi a 


lăţimilor şi a linilor orizontale la altele definesc stilurile cu aceleaşi dominante. 

Comparația diametrelor transversale și predominanța segmentului inferior sau superior la tipul 
longilin şi brevilin, prin geometrizarea siluetelor de construcție.(după A.Thooris) 


Intre stilul construcției corpului şi cel al modelajului său exterior există aceeaşi 
corespondență ca şi între arhitectură şi ornamentaţie. Rotunjimea formelor se 


armonizează cu predominanţa torsului iar retracţia formelor cu alungirea membrelor 

şi predominanța musculară. Orice tip care nu prezintă o discretă predominanță sau 
un acord între modelajul exterior şi construcţie dă o impresie estetică de lipsit de stil. 

În funcţie de calitățile modelajului exterior se disting tipurile plat şi rotund. 
Există o corespondență constantă între construcție şi modelaj. Tipul longilin se 


asociază cu tipul de modelaj plat iar tipul brevilin cu tipul de modelaj rotund. . 





Donatello -Sfântul loan Bernardino Genga — planşă după Hercule Farnese din tratatul 
său Anatomia per uso et intelligenza del disegno. Exemplele sunt ilustrative pentru felul cum tipul 
constituțional longilin se asociază cu tipul plat de modelaj exterior iar tipul brevilin cu cel rotund. 

Principalele calități ale modelajului exterior sunt amplitudinea şi frecvența . 
Opoziția polară între aspectul cu amplitudine mică şi frecvență mare (tipul plat) şi 


cel cu amplitudine mare şi frecvență mică ( tipul rotund) duce în primul caz la un 


modelaj exterior bogat iar în al doilea, la unul sărac. 





Hercule Farnese -Musculatura hipertrofiată şi absenţa stratului adipos dau modelaj exterior bogat. 


Scopas-Meleagre, copie romană aflată la Vatican. Modelajul exterior este uniform şi sărac, 
reliefurile musculare atenuate pun însă în valoare eleganța contururilor. 

Tipul plat poate fi uniform sau boselat . 
Tipul plat uniform este de obicei un longilin slab şi înalt . Modelajul frecvent şi cu 
amplitudine mică este evident îndeosebi la aspectul din profil al toracelui şi 
pelvisului . Suprafeţele devin plane, conturate de linii drepte sau discret curbe. 
Tipul plat boselat este dat de modelajul frecvent dar cu amplitudine mai mare, care 
produce alternanţe de bose și strangulări, fiind cel mai masiv din varietatea platului 
şi făcând tranziţia către tipurile rotunde. 

Tipul rotund poate fi uniform sau ondulat. 
Tipul rotund uniform este de obicei un brevilin voluminos, cu un modelaj cu 
frecvenţă şi amplitudine atât de mică încât suprafețele rotunjite uniform sunt moi 
şi şterse. 
Tipul rotund ondulat are linii sinoase, amplitudinea modelajului este mare şi 
frecvența mică. Aparține indivizilor cu predominanță musculară şi se distinge prin 


suprafețe, situate între zone rotunde sau volume delimitate de contururi plane. 


Dismorfii alcătuiesc o categorie care iese din limitele normalului. Unii dismorfi 
sunt întâlniți mai des în experiența comună şi în reprezentările artistice. 
Acondroplazii se caracterizează prin talie pitică şi scurtimea excesivă a membrelor. 
Alături de dismorfii endocrini, piticii sau giganții hipofizari, mai mult sau mai puțin 


disproporționaţi, au fost utilizaţi în compoziţiile artistice, atrăgând atenţia şi fiind 


studiați de unii artişti ca Leonardo, Dürer, Hieronymus Bosch, Velasquez, Goya. 

Leonardo — desenul unui guşat, Milano. Albrecht Diirer — figuri dizarmonice 





Velasquez — Nebunul şi Piticul curţii. Acondroplazii au talie pitică datorită scurtimii membrelor. 

Morfologia vârstelor studiază succesiunea de forme corespunzătoare 
modificărilor funcţionale în timp ale organismului. Ele au o stabilitate precară, 
trecând discret de la una la alta. Vârstele, caracterizate prin modificări de formă 
specifice, reprezintă împărțiri sistematice ale unui proces care are o desfăşurare 
continuă, cu o perioadă de evoluţie şi alta de involuţie. Aceste două perioade, cu 
direcţii opuse, ascendentă şi descendentă, se întîlnesc la sfârşitul decadei a IV-a şi 
începutul celei de-a V-a . Ele corespund unei etape de dezvoltare sau de creştere, 


până la 20 de ani, care face obiectul morfologiei dezvoltării, etapa maturității , care 


se întinde pe următoarele 3 decade şi etapa bătrâneţii. 





Leonardo — desen studiu de bătrân, Louvre. Pe lângă aspectul ridat specific, apar şi modificări ale 
proporţiilor de construcţie, mai ales la nivelul arcadelor dentare, datorate edentaţiei (lipsa dinţilor). 


Albrecht Diirer - Portretul mamei artistului, Berlin. Desenul este imaginea tipică a modificărilor 
produse prin deshidratarea, slăbirea şi alterarea țesutului conjuctiv. Pielea lipsită de elasticitate 
cade în cute adânci pe schelet şi gât. Scurtarea fibrelor frontalului determină aspectul stereotipului 
expresiv de mirare, prin persistența cutelor orizontale de pe frunte. 

Morfologia dezvoltării Creşterea scheletului în lungime, lăţime şi 
profunzime alternează după un ritm care permite împăţirea creşterii în perioade în 
care aspectul morfologic este dominat fie de lungime, fie de lățime şi profunzime, 
fiecare regăsindu-se în cele trei epoci de creştere : copilăria, pubertatea şi 


adolescența. 





Fată la baie, statuetă antică de bronz, Miinchen. Formele corpului corespund aspectului 
morfologic al pubertăţii. Dezvoltarea egală şi încă mică a umerilor şi pelvisului şi absenţa taliei 
dau torsului o formă aproape dreptunghiulară. 


Constantin Brâncuşi — studiu pentru Cap de copil . Poziţia şi raportul mărimii craniu-față sunt 
specifice unui copil de 7-8 ani. 

Există o corespondență între creşterea în lungime şi cea în lăţime şi 
profunzime, a grosimii oaselor şi a complexelor scheletice, pelvisul şi toracele. 
Modificările morfologice ale dimensiunilor şi proporţiilor în timpul creşterii sunt 
strâns legate de alternanța perioadelor de creştere a formelor pline cu cele ale 
formelor zvelte . Aceasta se caracterizează nu numai prin forme rotunde şi forme 
subţiri ci mai mult, prin dominanța creşterii în lungime sau în lăţime şi profunzime 
în cele două intervale . Aspectul corpului în ansamblu face impresia de îndesat sau 
de zvelt şi prin raporturile dimensionale ale înălțimii şi diametrelor transversale, care 
se asociază aspectului formelor diferitelor segmente. 

Până la un an, vârsta sugarului se caracterizează prin dominanța 
dimensiunilor transversale și forme generale rotunjite, datorită acumulărilor de ţesut 
gras. Capul sugarului se caracterizează prin dezvoltarea mare în raport cu fața a 
neuro-craniului. Mandibula este mică şi contrastează cu obrajii rotunzi şi reliefați. 
Nasul este mic, urechile relativ mari par a fi situate jos, deplasându-se aparent în sus 
şi înapoi pe măsura dezvoltării feţei inferioare. Fizionomia este puțin definită . Un 
grad mai mare de individualizare a trăsăturilor feţei produce impresia de urât 
Frumuseţea formelor specifice copilului constau tocmai în carcaterul lor de 
generalitate. Figura acestuia evoluează spre înfăţişarea adultului, prin 
individualizarea progresivă a trăsăturilor. Figura feminină, din contră, păstrează încă 


multă vreme aspectul infantil. 

Leonardo — Cap de copil, Louvre. Sugarului îi este specifică proeminența obrajilor şi înălțimea 
mică a etajului inferior al feţei. Albrecht Dürer — proporţiile unui copil de un an. 





Leonardo- studii de morfologia sugarului, Louvre. Artistul sesizează cu exactitate poziţiile 
specifice ale segmentelor membrelor, manşoanele de grăsime, cutele, brățările şi inelele articulare. 

Cele două segemnte, capul şi torsul, abdomenul în special, domină asupra 
membrelor. Capul enorm pare a fi aşezat direct pe torace, datorită scurtimii gâtului. 
Caracteristice sugarilor sunt două cute semicirculare pe faţa internă a coapsei, una 


deasupra genunchiului şi alta către jumătatea coapsei. 

Proporţiile copilului de un an. ( după Gottfried Schadow ) 


Diferenţierea sexuală a formelor justifică împărțirea dezvoltării într-o perioadă 
a copilăriei neutrale sau prima copilărie, până la opt ani şi alta a copilăriei 
bisexuate sau a doua copilărie, între opt şi treisprezece ani. Fiecare dintre cele două 


intervale are o perioadă a formelor pline şi alta a formelor zvelte. 

Copilăria nediferenţiată, cuprinde prima perioadă a formelor pline de la 
unu la patru ani, când predomină lărgimea şi profunzimea, umerii cresc în aceeaşi 


proporţie cu pelvisul. Este aspectul reprezentat cu predilecție în artă: putti, bambini 


renaşterii sau /es amours ai rococoului (sec. XVIII). 





Boethos- Copilul cu gâsca, sec. II î.e.n., copie romană din  Gliptoteca München. Vârsta 
morfologică este de 3 ani. Dezvoltare dominată de lăţime şi profunzime, torsul este patrulater, 
abdomenul bombat. Regiunile pubiană şi inghinală se unifică, fiind precis desenate de brazda 
inferioară a abdomenului. 


Dreapta Verocchio- Putto fugind. 

Proporţiile copilului de trei ani. ( după Gottfried Schadow ) Prima creştere în lungime 


corespunde cu prima perioadă a formelor zvelte, între patru şi opt ani. 




















Proporţiile copilului de 6 ani. La această vârstă centrul corpului coincide cu simfiza pubiană, 
gambele sunt relativ scurte, diametrul transversal al umerilor este dublul distanței mamelonare şi 
este un sfert din talie. Raporturile dimensiunilor transversale ale umerilor şi pelvisului la şase ani 
sunt aproximtiv egale cu cele de la douăzeci de ani. ( după Gottfried Schadow ) 

Raportarea dimensiunii diferitelor vârste la dimensiunea vârstei adulte arată că 
nou născutul are ceva mai mult de un sfert din talia adultului, o treime la un an , 


jumătate la trei ani, două treimi la şase ani şi trei sferturi la unsprezece ani. 

Compararea proporției taliei copilului la diferite vârste (B,C,D,E) cu cea a adultului (A). Nou 
născutul are ceva mai mult de un sfert din talia adultului, o treime la un an (E), jumătate la trei 

ani (D), două treimi la şase(C) ani şi trei sferturi la unsprezece ani (B). 

Copilăria diferențiată începe cu a doua perioadă a formelor pline, între opt 
şi unsprezece ani, când domină din nou creşterea în lăţime şi grosime a umerilor şi 
pelvisului, fără ca formele să aibă totuşi rotunjimea din prima perioadă. Este 
intervalul când începe diferenţierea sexuală. Aceasta aduce băieţilor dezvoltarea 
toracelui şi umerilor iar fetelor dezvoltarea şoldurilor, feselor şi coapselor. La băieţi 
apare un discret modelaj muscular al corpului care păstrează încă forme copilăreşti. 

A doua perioadă a formelor zvelte sau prepubertatea este între unsprezece şi 
treisprezece ani. Formele încă moi şi rotunde anunță modificările apropiatei 
pubertăţi prin creşterea accentuată în înălțime.  Pelvisul şi umerii au dezvoltare 
minimă față de talie. La băieți, creşterea este mai înceată, discretă şi întârziată, 
continuându-se ascendent şi în perioada următoare, pelvisul este proporțional mai 
îngust decât umerii iar la fete ceva mai lat. La fete creşterea este rapidă şi se termină 
aproape brusc la sfârşitul acestei perioade iar modificările morfologice sunt mai 


rapide şi mai accentuate. 

Proporţiile băiatului de 13 ani. Membrele inferioare cresc mai mult decât torsul.(după Schadow) 

In acest interval se diferenţiază cele două direcții bine definite, prin apariţia 
caracterelor sexuale secundare. Spre sfârşitul perioadei, corpul fetelor câştigă în 
feminitate, care se accentuiază în perioada următoare. Trecerea de la formele 
copilăriei la cele ale pubertăţii este însoțită de a doua schimbare a înfățișării în 
timpul creşterii. Până la pubertate inclusiv, domină creşterea membrelor inferioare 
iar de la pubertate domină creșterea torsului. 

Pubertatea, de la treisprezece la cincisprezece ani la fete și până la 
şaptesprezece ani la băieţi, este epoca când predomină din nou lărgimea şi 
profunzimea, creşterea în lățime o depăşeşte din nou pe cea în lungime. Este a treia 
peioadă a formelor pline, când se produce decalajul dintre diametrul umerilor şi al 
pelvisului, invers la cele două sexe. Este perioada evoluţiei rapide a caracterelor 
sexuale secundare. Dintre primele care apar este formarea sânilor la fete. Un rol 
morfologic important la acestea, îl are creşterea dimensiunilor transversale ale 
bazinului şi şoldurilor, determinând accentuarea taliei. La sfârşitul pubertăţii, 
înălțimea simfizei pubiene în raport cu înălţimea este aproximativ aceea a adultului. 

După pubertate, adolescența se caracterizează printr-o creştere lentă a înălțimii 
şi printr-o desăvârşire progresivă a diferențelor lățimii umerilor şi pelvisului. 
Înălțimea ajunsă aproape la termen, încetează definitiv la fete către nouăsprezece, 
douăzeci de ani, când se desăvârşeşte sexualizarea formelor, anunțând caracterele 
feminine adulte. La băieți ea se continuă într-un ritm încetinit până spre douăzeci şi 
cinci de ani. Încetarea creşterii se produce pe măsura osificării epifizelor. Tipul 
atletului cu torace şi umeri laţi, cu reliefuri musculare puternice şi cu modelajul 


suprafeţelor bogat şi variat se apropie treptat de aspectul definitiv. 

Venus din Esquilin, 400 î.e.n., Louvre. Torsul este ilustrativ pentru formele adolescenței, cu 
caractere feminine abia schițate. 


Tânăr atlet, bronz din Muzeul Naţional de la Atena. Statuia surprinde cu ascuţit simț de observaţie 
trecerea formelor masculine de la pubertate spre adolescență. 


Perioada matură este relativ stabilă morfologic. Forma şi structura anatomică 
umană studiată fără referire la vârstă, este cea corespunzătoare acestei etape a 


înfăţişării adultului, cuprinsă între treizeci şi cincizeci de ani. 

Raportul mărimilor la anumite vârste se face după legea proporțiilor 
segmentare: creşterea unei părți este cu atât mai mare, cu cât aceasta este mai puțin 
dezvoltată la naştere. Ea este mai rapidă cu cât ne depărtăm de la cap spre 
extremitatea membrelor inferioare . Corpul nou-născutului se caracterizează prin 
mărimea capului şi a torsului față de extremități. Această înfăţişare continuă la 
începuturile copilăriei, atenuându- se treptat pe măsură ce segmentele, printr-o 
creştere diferențiată, invers proporțională cu gradul de dezvoltare la naştere, încep 
să se aproprie de proporțiile definitive. În ordinea accelerației descrescânde, 
membrele inferioare câştigă de cinci ori dimensiunea inițială, membrele superioare 


cresc de patru ori, lungimea torsului se triplează şi înălțimea capului se dublează. 

Vârstele aduse la aceeaşi dimensiune a taliei scot în relief modificarea proporțiilor segmentare. 


Morfologie diferenţială bărbat-femeie Bisexualizarea constiuie o însuşire 
esenţială, alături de cea legată de vârstă. Toate formele vii şi structurile anatomice 
evoluate sunt masculine sau feminine. 

Craniul feminin are trăsături generale, ce sugerează craniul infantil : este mai 
mic, mai uşor, fin şi neted, cu tendință spre brahicefalie. Viscero-craniul are orbite 
largi şi este mai mic comparativ cu neuro-craniul. Acesta este rotunjit şi are bosele 
frontale şi parietale, relativ mai proeminente şi mai bombate. Acestea determină din 
profil o frunte dreaptă, mai lată şi mai puţin înclinată ca a bărbatului, cu glabela şi 
arcadele sprâncenare mai şterse. Procesele mastoide şi maxilarul inferior sunt 


delicate şi moderat dezvoltate, unghiul mandibulei fiind mai deschis. 

Studiu comparativ al proporţiilor capului, mâinii şi piciorului la copil de trei ani, femeie şi bărbat. 


Pelvisul feminin este mai lat, mai scund şi mai uşor, este un fragment mic 
dintr-un con mare iar cel bărbătesc este un fragment mai înalt dintr-un con mic. 
Dimensiunile sale transversale depăşesc cele mai late pelvisuri masculine, fiind 
construit pe orizontală. Strâmtoarea superioară reprezintă un oval cu axul mare 
transversal. Sacrumul este lat şi boltit. În ortostatism, pelvisul feminin are un grad 
mai mare de înclinaţie, o încurbare compensatorie a coloanei lombare mai mare şi 
diminuarea corespunzătoare a unghiului lombo-sacral. După Paul Richer, care 


raportează fața posterioară a sacrumului la verticală, înclinația este între 12 şi 20 de 

grade la bărbat iar la femeie între 26 şi 36 de grade . Înclinaţia mare a pelvisului are 
efecte directe asupra formelor exteriore : proeminenta fesei, retragerea abdomenului 
inferior şi formarea unei mari depresiuni transversale în regiunea șalelor, desenată în 
formă de romb. Inferior, aceasta este cunstruită de triunghiul sacral, poziționat cu 
baza în sus. Estetica feminină este determinată puternic de caracterele sexuale 
secundare, pelvisul fiind segmentul cel mai pregnant diferențiat. Modelajul 
suprafeţelor osoase este însă atenuat. Crestele iliace sunt subțiri, netede, fine şi mai 


depărtate lateral iar spinele iliace sunt puţin proeminente . Modelajul lor exterior 


este mai şters datorită unei dezvoltări mai slabe a musculaturii. 





Pelvisul masculin(închis) şi feminin(deschis). 1- spina iliacă antero-superioară, 2- pliul inghinal 
formează deasupra pubisului un arc ogival iar la femeie unul plin centru, 3- flancul, 4- pliul 
superior al coapsei. (după Paul Richer) 

Comparând proporţiile corpului masculin cu cel feminin remarcăm 
următoarele: capul femeii raportat la talie este relativ mai mare decât cel al 
bărbatului. Faţa femeii este relativ mai mică în raport cu porțiunea craniană . 

Cutia craniană este relativ mai lată, ceea ce îi dă un aspect scurt, brahicefal. 

Siluetele torsului feminin și masculin dau impresii estetice deosebite datorită 

proporțiilor transversale. Caracteristic proporţiilor feminine este lungimea mai mare 


a torsului, deci şi a bustului (torsul cu gât şi cap). 

Canoanele de proporții plasează centrul corpului feminin deasupra simfizei 
pubiene. Această  alungire a torsului se face mai ales la nivelul segementului 
inferior, ceea ce face ca distața simfiză —ombilic să fie la femeie relativ mai mare. 
Diametrele transversale sunt foarte importante pentru a caracteriza aspectul 
arhitectonic. Diametrul bi-acromial se măsoară de la un acromion la altul şi are 
ca omolog inferior diametrul bi-iliac, măsurat între cele două puncte ilio-cristale. 

Pe viu, se pot măsura însă doar diametrul bi-humeral dintre cele două tuberozități 
humerale şi corespondentul lor inferior, diametrul bi-trohanterian, distanța dintre 
cele două trohantere mari. Atât la femei cât şi la bărbaţi diametrul bi-humeral este 


mai mare decât cel bi-trohanterian. Uneori, la femei cele două diametre sunt egale. 





Pagină din tratatul lui Jean Cousin - aspectul anterior al proporțiilor şi morfologiei femeii. 

Pagină din tratatul lui Jean Cousin - aspectul posterior al proporţiilor şi morfologiei femeii. 


După Paul Richer diametrul bi-acromial are 32 de cm. la bărbat şi 29 de cm. la 
femeie iar diametrul bi-iliac are 28 cm. la bărbat şi 30 de cm. la femeie. Diametrul 
bi-humeral bărbătesc are în cifre medii 39 de cm, iar cel feminin 35 de cm. 
Diametrul bi-trohanterian este în medie de 31 de cm. la bărbat iar la femeie este de 
32 de cm . După cum se vede, diametrul bi-humeral, comparat cu diametrul bi- 


trohanterian arată o diferență mult mai mare la bărbat, de 8 cm., fată de numai 3 cm. 


la femei iar extremele aparțin bărbatului: diametrul bi-humeral cel mai mare şi 

diametrul bi-trohanterian cel mai mic. La femeie, ele sunt aproximativ egale fiind 
totuşi puțin mai mare diametrul bi-humeral : 35 cm., faţă de 32 cm. cel bi- 
trohanterian. Fără să depăşească lăţimea umerilor, diametrul bi-trohanterian feminin 
este mai mare decât cel bărbătesc. Lărgimea pelvisului şi a şoldurilor feminine sunt 
subliniate prin îngustimea toracelui şi subțirimea taliei . La bărbaţi, lăţimea maximă 
a toracelui este aproximativ egală cu lățimea pelvisului, de 29 de cm. La femeie 
însă, diametrul acestuia măsurat pe crestele iliace, 25 de cm. , depăşeşte cu 6 cm. 
diametrul toracic . Deschiderea unghiului xifoidian de 65 de grade, mai mică deci la 


femeie, corespunde unui torace alungit şi mai îngust inferior, ajungând până la 25 de 


cm. în dreptul taliei. 

Proportțiile bărbatului şi ale femeii, aspect anterior și posterior. Valori medii după Paul Richer. 

Deosebirile morfologiei segmentelor corporale se adaugă proporțiilor 
corpului feminin, comparativ cu cel al bărbatului. Ele diferă printr-o pluralitate de 
aspecte referitoare pe de o parte la unghiurile şi axele scheletului dar şi de 
modelajul exterior, determinat în special de musculatură. 

Talia femeii este mai mică şi toate componentele scheletului ei sunt mai 
uşoare, epifizele fiind mai fine. În regiunea pieptului femeii se află glanda mamară 
sau sânul, situat în partea inferioară şi externă, orientat înainte şi lateral. Marginea 
anterioară a axilei se află deasupra sânului. Porțiunea centrală a acestuia, mai 
pigmentată se numeşte areolă şi are în mijloc relieful mamelonului. Acesta se 


găseşte în punctul unde linia care coboară de la jumătatea claviculei, întretaie 


spaţiul IV intercostal. La femeie, acesta corespunde nivelului jumătăţii braţului. 





Rembrandt — Danae, Ermitaj. Artistul redă cu abilitate consistenţa moale şi elasticitatea formelor. 

Lungimea mai mare a abdomenului şi lățimea regiunii pelvisului şi a 
şoldurilor feminine arată concentrarea energiilor de creştere asupra torsului inferior. 
Acumulările şi repartiția grăsimii la femeie, tot în aceste zone urmează direcția 
intensității de creştere a scheletului şi accentuează caracterele diferenţiate 
arhitectonic, împreună dând un sens estetic unitar. Simfizei pubiene îi corespunde un 
spaţiu triunghiular, delimitat lateral de șanțurile inghinale şi superior de cel 
suprapubian. Regiunea morfologică a flancului atenuiază la femeie gropiţele 
lombare superioare şi pliul inferior al flancului şi merge până la centura pelvină, 


astfel încât şoldul, flancul şi fesa se continuă fără delimitări şi formează un mare 


relief convex. 





Venus din Siracuza. P.P. Rubens- Venus cu oglinda. 

Regiunea morfologică a flancului atenuiază la femeie gropițele lombare superioare şi pliul inferior 
al flancului şi merge până la centura pelvină, astfel încât şoldul, flancul şi fesa se continuă fără 
delimitări şi formează un mare relief convex. 

Membrele inferioare şi cele superioare feminine sunt relativ mai scurte iar 
mâinile şi picioarele mai mici. Caracteristic este femurul, care are o înclinare mai 
mare a gâtului . Articulațiile sunt mai puțin voluminoase şi au un grad mai mare de 


laxitate, suplețe ŞI flexibilitate. 

Scheletul delicat, musculatura puţin dezvoltată şi abundența stratului adipos 
acoperă în mod constant dar variabil cantitativ şi  estompează denivelările 
reliefurilor modelajului exterior, dând corpului feminin forme mai moi. Desenatorul 
poate sugera feminitatea printr-un conţinut ceva mai mare al formelor ovale sau 
rotunde. La bărbat, dimpotrivă,  toracele, centura scapulară, membrele şi 
extremitățile domină dezvoltarea . Masculinitatea se poate diferenția în desen prin 
alternarea formelor rotunjite cu planuri rectangulare, unghiuri şi linii drepte, întrucât 
scheletul şi muşchii puternici ai corpului masculin produc forme mai dure şi mai 
accidentate. Clarificarea impresiei morfologice a celor două sexe le conferă acestora 


unitate stilistică. 





Gustav Klimt — crochiu 

Morfologie, proporţii şi tipuri - istoric 


Deşi investigarea şi raportarea la forma viului se identifică cu însăşi originile 
artei, cunoştinţele vechilor artişti despre forma şi proporţiile corpului, au fost mai 
întâi intuitive şi nu analitice. Ei nu au lăsat documente scrise dar au concretizat 
sinteza cercetărilor lor într-un exemplu desenat, gravat sau sculptat. Rezultat din 
valorificarea estetică a unui tip constituţional, acesta a fost recomandat sub forma 
unui sistem de norme, măsuri şi raporturi ideale, conceput în vederea aplicării 
artistice. Astfel au apărut aşa-numitele canoane: cel egiptean, cele greceşti ale lui 
Polyclet şi Lysip, cel roman al lui Vitruvius. Ele au fost transmise timpurilor 
moderne de artiştii teoreticieni renascentişti formaţi în spiritul tradiţiei antice. 

Aceştia promovează concepția unicităţii ideale a tipului uman reprezentat, în 

care sunt unificate toate variațiile individuale, ca într-o medie statistică. Canoanele 
artistice caută simplitatea şi simetria măsurătorilor, nu numai dintr-o rațiune 
teoretică ci şi dintr-o necesitate practică de construcţie organică şi armonioasă. 
Canonul indică o proportie utilă artistului în realizarea unei figuri medii normale. 
El este deosebit de preţios când ofera mijlocul de a purifica şi armoniza o formă. 
Canoanele însă, devin periculoase de îndată ce închid, în loc să deschidă porţile 
imaginaţiei artistice. Folosirea lor sistematică îl poate opri pe artist să se avânte pe 
noi căi, pentru care nu mai pot fi utilizate aceste chei. Abaterea de la canon şi fuga 
de norme nu duc cu necesitate, la urâțenie şi dizarmonie. De imperativele lui 
absolute, artistul se va putea servi şi pentru a se îndepărta de el, însă în cunoştiinţă 
de cauză, realizând o deformare expresivă. 

Prin modulare se înțelege introducerea unui element de măsură unic, care prin 
repetare sau prin subîmpărțire, să servească la dimensionarea tuturor elementelor 
alcătuitoare ale operei. Modulul este o unitate organic intrinsecă operei. Conţinut în 


aceasta, el dă ritm şi simetrie. Pe parcursul istoriei artei au fost luate drept modul 

diferite segmente corporale. Mâna este egală cu faţa şi se cuprinde de zece ori în 


talie. Degetul medius, modul al canonului egiptean, se cuprinde în talie de 19 ori . În 


secolul V î.e.n., Polyclet propune un canon ce are drept modul lățimea mâinii la 


nivelul articulației metacarpo-falangiene . 

















Schema clasică a proporţiilor la indieni. (după Tagore) 





creștetul capului (vertex) 


muşchii fron:oli 
partea infer. 0 nasului 


cartilagiul tiroid (mărul lui 
Adam) 
pectoralii 


marginca inferioară a pec- 
toralilor 





cul figurii 
orțiculaţia miinii 


articulația mediusului 
vîrful mediusuluițdoctylion) 
pertea super. a rotulei 


partea infer. a rotulei 


1/2 Între totundul pulpei și 
virful. rotulei 


intrindul pulbei 


ii, între glezră şi. intrin- 
dul pulpei 


Canonul egiptean de proporționare, având ca modul măsura mediusului.(după Ch. Blanc) 

Egiptenii dețineau tehnici laborioase de trasaj, care le dădeau posibilitatea să 
pună în pagină şi să deseneze armonios şi bine construit. Procedeul de proporționare 
corespunde condiţiilor tehnice pentru care este creată şi multiplicată variata gamă de 
forme. Canonul de proporționare egiptean prefigurează constructiv şi anticipativ 
lucrarea, fiecare membru al echipei de artişti-artizani putând efectua numai anumite 


subdiviziuni. La final, lucrarea rezultă din însumarea careurilor. 


Colaborarea artistului cu geometrul conduce la metoda  carelajului cu 
subdiviziuni: suprafața reliefului sau a blocului de piatră este împărțită într-o rețea 
de pătrate egale, în vederea construcției proporţionate a figurii întregi. Relieful 
descoperit de către arheologul Richard Lepsius este considerat de Charles Blanc 
expresia figurativă a canonului egiptean de proporționare. Personajul, din statuara 
templului din Karnak, ține în mâna dreaptă o cheie şi o are pe cea stângă întinsă de- 
a lungul coapsei. Dimensiunile coincid cu lungimea degetului medius de la 
extremitatea distală până la articulaţia metacarpo-falangiană, marcată la dreapta prin 


îndoirea degetului pe cheie. 

Friză murală din Memphis şi figura din sanctuarul marelui templu din Karnak, având acelaşi 
număr de diviziuni ale înălțimii. 

Comparând această figură și altele divizate la fel cu multe alte lucrări egiptene 
de la Louvre, se observă faptul că în canonul din Vechiul Imperiu, o subdiviziune 
reprezintă a nouăsprezecea parte din talie. Umerii corespund nivelului şaisprezece, 
genunchiul nivelului şase, figura umană în picioare având nouăsprezece diviziunui 


iar cea şezând cincisprezece diviziuni. 

gura întreagă de nouăsprezece 


Personaje şezând, corespunzând nivelului cincisprezece şi fi 
diviziuni. 

Acest canon nu a fost folosit însă în exclusivitate. Încă de timpuriu, capul a 
primit un anumit grad de variabilitate dimensională, datorat nivelului schimbător al 
înălțimii perucii, coafurii sau liniei de implantare frontală a părului. Anumite 
libertăți artistice din perioada Noului Regat se manifestă şi prin neglijarea parțială 
sau chiar totala ignorare a subdiviziunilor corespunzătoare unor repere anatomice. 
Acest mod de figurare este mai evident la personajele cu rang social mai scăzut, 


neobligate la posturi imobile, hieratice. 

Mai târziu se trece la douăzeci şi unu şi jumătate, douăzeci şi două diviziuni, 
pentru a da o mai mare acuratețe detaliilor. În epoca saită figurile mai zvelte au 
douăzeci şi unu de diviziuni iar raportul de unu la opt al capului cu talia este 
modificat. În epoca ptolemeică devine evidentă tratarea volumelor anatomice prin 
contorsionări şi variaţii posturale, începând să apară şi a treia dimensiune. 

Modelul frontalizat, geometrismul şi preferința pentru reprezentările din profil 
nu acaparează în totalitate modul egiptean de figurare şi nu creează întotdeauna 


personaje standard. Adesea sunt surprinse şi inedite aspecte dinamice. 





Relieful din Mormântul de Sud, îl reprezintă pe faraonul Djoser, dinastia a I-a a Imperiului 
Vechi, în timpul cursei rituale a festivităților Sed. 

Regele este reprezentat alergând, noutate revoluționară, chiar dacă se supune 
cu rigurozitate convențiilor figurării plane. Acestea sunt totuşi la începuturile 
cristalizării lor şi poate de aceea sunt mai tolerante. Impresionează hotărârea, 
concentrarea atenţiei şi elanul mișcării dirijate într-un singur sens. Proporţiile 
corpului sunt redate exact iar contractura muşchilor membrelor, înclinarea capului şi 
unghiurile picioarelor sugerează încordarea accentuată de imobilismul trăsăturilor 


feţei. Aceste abateri de la canon, concesii făcute realismului sunt urmate de reveniri. 


Cercetările morfologice ale sculpturii greceşti arată că modul de 
proporționare poate servi drept criteriu de situare a unei statui în epocă sau pentru 
atribuirea sa unui artist sau unei şcoli, deşi uneori acesta este adaptat de către 


sculptori cu suplețe la tipul constituţional al personajului reprezentat. 


Doryforul, Idolino, Diadumenul, Antinous sunt atribuite lui Polyelet şi şcolii 
lui (sec. V î.Hr.), printr-o serie de caractere comune, dintre care proporțiile au un rol 
însemnat. Doryforul, sau Purtătorul de lance reprezintă o statuie canon, construită 
după calcule riguroase. Analiza sa, găseşte o serie de raporturi coordonate prin 


măsura comună a lățimii palmei . 


Modulul, lățimea palmei, la nivelul articulaţiilor metacarpo-falangiene se 
cuprinde de şase ori în lungimea gambei până deasupra rotulei = distanța de 
deasupra rotulei până la ombilic = distanţa de la ombilic la conductul auditiv extern 
= torsul , de la incizura jugulară, la pubis = lungimea antebraţului şi mâinii, măsurată 
de la cot la vârful degetelui medius . Distanţa de la acromion la cot = distanţa de la 
cot la articulația metacarpo-falangiană a mediusului = patru lățimi de palmă. 
Lăţimea palmei se cuprinde de trei ori în lungimea piciorul. Lungimea mâinii = 
două lățimi de palmă = înălțimea feţei = înălțimea pectoralilor = distanța de la 


ombilic la pubis. 

Polyclet — Diadumenul şi Doriforul. Torsul pătrat, conturul inferior al abdomenului în arc plin 
centru cu relifarea puternică a muşchilor antero-laterali şi folosirea ca modul de proporţionare a 
lățimii palmei sunt specifice maestrului. 


Aspectul de ansamblu al acestuia este tipul morfologic al unui atlet robust, de 


statură mijlocie, cu torsul lat şi umeri puternici. 

Înălțimea capului este preferată şi folosită ca modul, încă din antichitate. 
Alegerea sa se impune de la sine, datorită faptului că raportul ditre ea şi talie are un 
impact estetic hotărâtor. Tipul morfologic stabilit de canon defineşte figuri cu 
aspecte net diferite : un cap mare pe un corp mic descrie un pitic, indiferent de 
dimensiunile lucrării iar reversul, un cap proporțional mai mic, dă monumentalitate, 
personajul respectiv devenind un colos. 

Tradiţia antică se continuă în multe din canoanele care, prin intermediul 
experienţei artistice renascentiste, marchează rezolvarea modernă a problematicii 
proporţiilor. Astfel, Lisip introduce pentru prima dată raportul înălțimea capului / 
talie = ] / 8, raport preluat mai târziu de Vitruvius şi apoi de Cennini . Leonardo da 
Vinci foloseşte această proporţie, la care sesizează faptul că lățimea capului = 
înălțimea feţei = 1/10 din talie. 

Apoxiomenul , Gladiatorul , Germanicus sunt construite după un nou tip de 
proporționare introdus în arta grecească de Lysip ( sec. IV î.Hr.). Ele produc o 
impresie deosebită, datorată în special modificării proporţiilor. Personajul este înalt, 
zvelt , monumental, cu membrele inferioare mai lungi, cu forme mai suple și mai 
puţin geometrizate . Capul este relativ mai mic, accentuând astfel impresia de 
înlățime . În statuia canon, Apoxiomene, capul se cuprinde în talie de 8 ori , în 
trunchi de 3 ori, în membrele inferioare de 4 ori, în cele superioare de 3 ori, în 


gambă şi lăţimea umerilor de 2 ori. 

Lysip — Apoxiomenul şi Gladiatorul. Lysip foloseşte ca modul înălțimea capului. 


Dezvoltată în antichitatea târzie (305-250 î. Ch.), influența şcolii din 
Alexandria se face însă simțită în arta epocii elenistice printr-o analiză meticuloasă 
şi savantă a detaliilor. Această viziune asupra reprezentării dovedeşte interesul 
artistului pentru formele atleților cu musculatura bine reliefată şi cu mişcări 
violente ce prilejuiesc un joc morfologic bogat. Morfologia înseamnă pentru arta 
acelor vremuri instrumentul unei perfecte stăpâniri a formelor şi mişcării corpului. 
Uşurința, îndrăzneala şi libertatea dobândite de artist în noua concepţie continuă 


evoluţia artei greceşti în epoca elenistică. 

Artă elenistică — Luptători şi Pugilist. Mişcarea, efortul sau modificările patologice ale vindecării 
vicioase a scheletului nasului şi tumefierea urechii sunt detalii naturaliste specifice epocii. 

Tipul morfologic poate fi definit aşa cum am văzut anterior, prin metoda 
antropologică, plecând de la experienţa realului. Acest lucru s-a făcut însă şi 
pornind de la o imagine idealizată concepută în sensul perfecțiunii. Cazurile de 
referință sunt tipuri artistice, pe care sensibilitatea noastră instruită de educaţia 
plastică clasică, ştiinţa greacă, poate să le recunoască în exemplarele din natură. 
Claude Sigaud utilizează o metodă descriptivă, punând accentul în clasificarea 
tipurilor pe însuşirile morfologice. Variantele individuale incluse în ele, sunt figuri 
idealizate în sensul antichităţii clasice greco-romane. El elaborează o tipologie 
bazată pe o imagine de referință în comparaţia formelor, tipul cu proporții 
armonioase dar constată predominanţa discretă a unuia dintre cele patru mari 


aparate. Se descriu astfel tipurile : respirator, digestiv, muscular şi cerebral. 

Tipurile morfologice prezentate schematic : R -tipul respirator, D- tipul digestiv, M- tipul 
muscular, C- tipul cerebral. (după Claude Sigaud ) 


Tipul respirator are torsul în forma unui trapez cu baza în sus, lung în raport 
cu membrele inferioare iar toracele lat domină celelalte segmente. Unghiul xifoidian 
este închis, distanța xifo-ombilicală mare iar membrele sunt lungi cu centurile mai 
puțin detaşate . Faţa are un contur rombic, arătând dominanța etajului mijlociu, 
nazal, unde sunt concentrate energiile de creştere.Tipul respirator este reprezentat în 


arta antică de Marte Borghese, Venus din Arles, Venus din Cirenaica etc. 

Tipul respirator - Venus din Cirenaica Marte Borghese 


Tipul digestiv are de asemenea torsul lung dar forma sa generală este de 
trapez cu baza mare în jos, fiind dominat de dezvoltarea mare a abdomenului. Spre 
deosebire de tipul respirator, digestivul are regiunea flancurilor înaltă, unghiul 
xifoidian deschis şi umerii retraşi spre tors. La față domină etajul inferior, legat de 


dezvoltarea mandibulei. Conturul capului este un trapez cu baza în jos. Tipul 

digestiv este reprezentat în statuara antică printre altele de Venus din Cnidos, 


deosebită de celelalte prin modelaj corporal general învăluit, pelvis larg şi înalt, 


umeri înguşti, figură cu etajul inferior dezvoltat şi buze cărnoase. 





Venus din Cnidos de Praxiteles și copie romană aflată la Vatican. (tipul digestiv) 
Tipul muscular se caracterizează prin tors scurt şi membre inferioare lungi. 
Torsul este dreptunghiular şi dezvoltarea toracelui şi a abdomenului este bine 


echilibrată. Faţa are de asemenea un contur drept, cu o dezvoltare egală a celor trei 

etaje şi trăsături armonioase. Dominanța unui aparat nu influențează echilibrul 
celorlalte şi nu distruge armonia înfățișării . Membrele sunt lungi, ceea ce face ca 
torsul să fie relativ scurt şi ridicat de la sol. Detaşarea umerilor şi reliefurile 
musculare bogate ale celor două centuri dau predominanța uşoară a membrelor. 


Modelul tipului muscular este Doryforul lui Polyclet, sau Apollo din Belvedere. 





Portretul lui Iulius Caesar, artă romană (tipul cerebral) Apollo din Belvedere (tipul muscular). 


Tipul cerebral are o talie înaltă, dominată de lungimea membrelor inferioare. 
Torsul este patrulater, drept şi subțire. Faţa are conturul în formă de trapez cu baza 
mare în sus, datorită dezvoltării mai mari a frunţii, ceea ce dă o impresie estetică 
dominantă de gravitate. Tipul cerebral este rar în antichitatea greacă, dar apare în 


arta romană în figura lui Iulius Cezar sau a lui Claudius . 

















Tiberiu Liviu Vlad Morfologie artistică 


Exemplu de referință al teoreticienilor artei romane, Vitruvius creează mai 
târziu, un sistem de proporţii care continuă direct tradiția canonului lui Lysip. 
Anvergura, lungimea celor două membre superioare plus lățimea umerilor, este 
egală cu talia. Aceasta este cheia expresiei sale grafice, de o construcție extrem de 


simplă, în formă de pătrat. Când extremităţile membrelor ating unghiurile acestuia, 


ombilicul este în centru şi înălțimea scade cu 1/5. 





Reluat în Renaștere de către Cennino Cennini şi Leonardo da Vinci, canonul lui Vitruvius ajunge 
cunoscut în epocă sub denumirea de pătratul celor vechi şi devine sursa de inspiraţie a celor mai 
multe sisteme europene de proporții cunoscute până în prezent. 


Raporturile stabilite de Vitruvius sunt exprimate prin coeficienţi aritmetici 
întregi sau fracţionari: raportul între înălțimea capului şi talie = 1/8 , între înălțimea 
feței şi talie = 1/10= lungimea mâinii . Înălțimea capului şi gâtul, până la incizura 
jugulară = 1/6 din talie, distanţa vertex —linia mamelonară =1/4 din talie, înălțimea 
ombilicului este fața de talie în raportul 4/6 . Simfiza pubiană se găseşte la 
jumătatea înălţimii corpului . Antebraţul + mâna =1/4 din talie = lungimea gambei, 


până dedesubtul rotulei . Lungimea piciorului este egală cu 1/6 din talie . 

Morfologiile destinate artelor apar relativ târziu, în Renaştere, desprinse din 
anatomiile descriptive, cu care se confundă la începuturile lor şi care le servesc 
drept model. Numeroasele tratate destinate artiştilor reprezintă multă vreme modeste 
rezumate şi reluări ale iconografiei acestora, din care împrumută direct, transpun, 
sau adaptează scopului plastic datele referitoare la structura şi funcţiile aparatului 
locomotor. Anatomia apare ca una dintre metodele de lucru, alături de morfologie, 
prin care se conturează din ce în ce mai precis domeniul propriu al unei discipline 
puse în serviciul artei. Astfel, ea dobândeşte în decursul timpului sensul unei 
cercetări îndreptate asupra formelor exterioare. 

Leone Battista Alberti recomandă ca fiecare edificiu arhitectonic sau operă 
de artă să fie considerată un organism viu. El distinge la o clădire scheletul şi 
deschizăturile şi cere, în mod raţional, ca părţile scheletului să fie în număr par, iar 
deschizăturile în număr impar. În însemnările şi în tratatul său Della pittura, Alberti 
cere compoziţii ample şi vii în care să fie alăturaţi bătrâni şi tineri, femei, fete și 
copii, păsări, animale domestice şi sălbatice. Surprinzând cele mai mici detalii şi 
comunicând emoţii puternice să se redea just, cu maximum de veridicitate armonia 
dintre mişcarea trupului şi mimica chipului. Perspectiva şi anatomia pun bazele 
picturii renascentiste demonstrând că artistul este dator să prelucreze şi să 
abstractizeze în chip creator, să meargă la esenţa celor văzute : Frumusețea este o 
anumită concordanţă şi armonie între părți şi corpul întreg pe care-l alcătuiesc. Ele 
corespund ordonării precise în armonie care înseamnă baza absolută şi originară a 
naturii. 

Renaşterea timpurie, când anatomia este redescoperită în şcolile Italiei şi 
influența sa începe să domine plastica europeană, se poate compara cu epoca de 
mare înflorire a artelor din Grecia antică a secolului V î.e.n.. Artiştii înşişi atestă 
valoarea acestor cunoştiințe pentru desăvârşirea expresiei, devenind colaboratorii 


anatomiştilor timpului, participând alături de ei la opera de explorare a formelor 

corpului omenesc sau al animalelor. Reprezentarea acestora este din ce în ce mai 
vioaie, mai organică. Setea de adevăr atrage alături de anatomişti şi pe artişti. Cei 
mai reprezentativi dintre aceştia participă la disecţii pentru a înţelege arhitectura 
interioară a corpului. Înainte de a aşterne pe pânză o operă definitivă, fac studii şi 
schiţe anatomice pentru figurile ulterioarelor compoziţii. Pictorul istoriograf Vasari 
aminteşte despre lucrările de disecție ale lui Pollajuolo, Michelangelo şi Leonardo şi 


subliniază interesul pentru anatomie al lui Verrocchio, Raffael şi Tizian. 










Desene anatomice pregătitoare ale lui Raffael şi Michelangelo. 


Anatomiştii renaşterii se servesc de artişti pentru a-şi ilustra tratatele iar artiştii 
caută sprijinul acestora pentru inițierea în cunoaşterea structurii şi arhitecturii 
corpului, pentru a realiza un raccourci sau pentru a reda articulațiile corpului, 


punând astfel bazele anatomiei artistice. 

Primul artist anatomist este Antonio Pollajuolo, studiile sale fiind luate ca 
model de Raffael. Toţi marii artişti ai epocii colaborează cu anatomişti : Leonardo da 
Vinci ilustrează tratatul de anatomie al medicului padovan Marc Antonio della 
Torre, Michelangelo este colaboratorul anatomistului Colombo, Cellini cunoaşte la 


Paris pe anatomistul Viddus Vidius şi la Roma pe Bernardino Carpi. Tizian este 


contemporanul celebrului anatomist Andreeas Vesalius. 





Antonio Pollajuolo — Adam şi Eva. 

Problemele de bază ale anatomiei artistice sunt ridicate încă de la început de 
către adevăratul ei întemeietor, Leonardo da Vinci. Din nefericire ideile lui nu 
cunosc o răspândire largă sub forma unui tratat tipărit şi nu pot alcătui baza unui 


învățământ artistic sistematic. La Leonardo, preocupările orientate spre cunoaştere 

se îmbină strâns cu o viziune artistică a lumii. Numeroasele lui însemnări, însoțite de 
multe desene ne înfățișează toată bogăţia gândirii şi a plăsmuirilor sale. El observă 
cu atenţie fenomenele înconjurătoare şi ochiul său de artist se desfată urmărind 
zborul păsărilor. Din aceste observaţii se naşte un tratat despre zbor care lasă să se 
bănuiască cuceririle aviaţiei moderne. Setea de a cuprinde cu privirea lumea vizibilă 
nu fusese niciodată atât de pronunţată: nu vezi oare câte animale diferite există, câte 
feluri de copaci, de ierburi, de flori, ce diversitate de ținuturi de munte şi de şes, de 
izvoare şi râuri? Observă şi schițează animale în mişcare şi îşi ilustrează ideile cu 
desene încântătoare, care-l duc totodată la formularea unor noi ipoteze. Dinamismul 
şi adevărul studiilor făcute pentru statuia ecvestră pe care trebuie să o ridice la 
Milano, ne arată complexitatea investigaţiilor cu care începe orice lucrare. 

Leonardo studiază structura anatomică a corpului omului şi al animalelor. 
Comparându-le, se încheagă în mintea lui pentru prima dată, concepţii care stau la 
baza anatomiei comparate şi a geneticii moderne. Este astfel întemeietorul 
anatomiei artistice animaliere, ce completează cunoştinţele artiştilor făcându-i să 
înțeleagă asemănările şi deosebirile morfologice dintre specii. Valabilă în aceeaşi 
măsură şi în studiul corpului animalelor, comparaţia categoriilor de structuri, care 
sunt asemănătoare, creează posibilităţi noi de înţelegere a formelor. Anatomia 
comparată este pentru Leonardo o latură nouă, o extindere şi o adâncire firească a 


ştiinţei structurii puse în slujba artei. 





Tiberiu Liviu Vlad Vorfologie artistică 





Leonardo da Vinci — studii de anatomie comparată. 


Metoda anatomică înseamnă însă pentru Leonardo ştiinţa structurii interioare 
pusă în serviciul înțelegerii formelor exterioare. Capacităţii sale neobosite de a 
înțelege, de a desface formele viului în părţile sale componente i se adaugă adesea 
imaginaţia creatoare, căldura, entuziasmul. Acest fapt reiese clar din desenele 
anatomice şi adnotaţiile cuprinse în seria foilor de manuscris care par a fi special 
destinate alcătuirii unei anatomii artistice. În aceste manuscrise ordinea de 
prezentare este cea a unei anatomii sistematice moderne. 

Leonardo studiază însă formele corpul omenesc în mod complex: din punct de 
vedere anatomic, funcţional, morfologic, biomecanic şi psihologic. El subordonează 
elementele de anatomie scopului artistic, considerând că studiul acesteia înseamnă 


ştiinţa structurii pusă în serviciul înțelegerii formelor exterioare. Crează astfel 

morfologia artistică şi metoda morfologică, pe baza celei anatomice existente până 
la el şi care se limitează la studiul analitic al oaselor, articulaţiilor şi mușchilor. 
Leonardo consideră că reprezentarea formei este uşoară în comparaţie cu realizarea 
conceptului spiritual, cu o putere mai mare de a impresiona, care trebuie figurat prin 
gesturi şi prin jocul membrelor, prin mişcările potrivite fenomenelor mentale. 
Reprezentarea mişcărilor cere însă cunoaşterea mecanismului lor, a condițiilor de 
echilibru, a funcţionării articulaţiilor şi a jocului musculaturii. Prin studiul 
biomecanicii, Leonardo justifică teoretic frumuseţea funcțională, frumuseţea 
adaptării formei la funcţie şi a mişcărilor la scop. 

În personalitatea complexă a lui Leonardo se întâlnesc observatorul atent al 
naturii şi esteticianul, artistul şi geometrul, care caută o definiţie ideală a 
raporturilor dimensionale ale corpului . Conform concepţiei sale, varietatea viului 
arăta că un om poate fi bine proporționat, fie el gros, subțire sau mijlociu. Astfel, 
fiecare parte a unui întreg este proporționată cu întregul însuşi : un om cu înfăţişare 
scurtă şi groasă este făcut la fel în toate membrele sale, braţul este scurt şi gros , 
mâinile late, figura lată şi scurtă. 

Leonardo da Vinci se încadrează principial în concepția sistemului de 
proporţii al lui Vitruvius, pe care însă îl dezvoltă şi îl îmbogățește, stabilind o serie 
de noi relaţii . Luând ca bază pătratul acestuia, Leonardo arată că deschiderea 
braţelor desfăcute măsurată la extremităţile degetelor, anvergura este egală cu 
înălțimea corpului iar distanța de la sol până sub simfiza pubiană este 1/2 din talie, 
în staţiunea dreaptă. Dacă se îndepărtează membrele inferioare până formează un 
triunghi echilateral şi se ridică mâinile la înălțimea vertexului, centrul cercului care 


atinge extremitățile membrelor se află în ombilic. 

Reprezentarea proporțiilor la Leonardo este remarcabilă prin artisticitate dar şi precizie a formelor. 


Studiul proporţiilor a fost pentru Leonardo o preocupare permanentă, cu 


numeroase reveniri, noi precizări şi indicaţii practice.  Prefigurând un adevărat 


învăţământ de atelier pentru măsurarea şi comparaţia dimensiunilor corpului, acesta 


recomandă următoarele raporturi : 


-distanța de la linia părului la marginea inferioară a bărbiei, fața = mâna = distanţa 


de la maleola internă la vârful halucelui = 1/10 din talie. Lăţimea mâinii este egală 


cu lăţimea piciorului, acolo unde pornesc degetele. 

-înălțimea capului, de la marginea inferioară a bărbiei la vertex = lungimea brațului 
= distanţa de la linia mediană la rădăcina brațului= 1/8 din talie 

-piciorul= 1/7 din talie = distanţa de la marginea superioară a pieptului , respectiv 
incizura jugulară, până la linia părului. Porțiunea cu care piciorul este mai lung decât 
mâna este egală cu grosimea antebraţului în dreptul articulației mâinii . 
-distanța de la marginea superioară a pieptului , respectiv incizura jugulară, până la 


creştetul capului = 1/6 din talie. 

-lățimea umerilor = distanţa de la mameloane la vertex = distanța de la cot până la 
vârful mâinii = de la linia mediană la cot = înălțmea genunchiului sub rotulă = 1/4 
din talie. 

-distanța de la linia mediană la mână = 4/10 din talie şi de la sol până dedesubtul 


nasului, la spina nazală = 11/12 din talie . 


-distanța olecran — acronion este egală cu distanța de la olecran la articulația 
metacarpo-falangiană a degetului medius şi are un cap şi jumătate când antebraţul 
este în flexie la unghi drept faţă de braţ. Această egalitate a devenit consacrată mai 


târziu sub denumirea clasică de egalitatea lui Leonardo da Vinci. 


Unul din elevii lui Leonardo, pictorul milanez Giovanni Paolo Lomazzo 
(1538-1600) este autorul unui canon, a cărui unitate de măsură este înălțimea feţei, 
care la rândul ei se împarte în trei părți egale. Faţa se cuprinde de 10 ori în talie, 
care măsoară deci 30 de părți. Această împărţire a înălțimii are avantajul mai multor 
coincidenţe cu repere anatomice evidente . Se păstrează cele trei mari egalitaţi: baza 
nasului - ombilic, ombilic - articulaţia genunchiului, articulaţia genunchiului - sol. 
Anvergura este egală cu talia . Membrul superior, măsurat de la vârful umărului la 


vârful mediusului, are patru lungimi de faţă. O particularitate a acestui canon este 


scurtarea torsului prin alungirea gâtului şi alungirea gambei în detrimentul coapsei. 

Şi canonul lui Lomazzo este inspirat din sistemul de proporţii al lui Vitruvius şi 
foloseşte ca subdiviziuni, sferturile înălțimii capului, multiplii sau submultiplii lor. 
Cele patru părți egale ale capului sunt: bărbie-nas, nasul, fruntea şi distanța de la 


linia de implantaţie a părului la vertex. 

Proporțiile corpului după canonul lui Giovanni Paolo Lomazzo. 

Primul tratat de anatomie tipărit apare la Veneţia în 1478 şi aparține lui 
Mundino de Luzzi. În această lucrare predomină un spirit analitic, anatomic 
descriptiv fără trimitere către o înțelegere complexă, funcțională şi estetică. 

Marele pictor, desenator şi gravor german Albrecht Diirer (secolul XVI) 
inaugurează în anatomia artistică metoda antropologică. Această metodă pune 
accentul pe somatometrie, definirea tipului, studiul proporţiilor, morfologia sexelor 
şi a dezvoltării. Dürer a cunoscut opera artiştilor- teoreticieni ai Italiei: Alberti, 
Cennino Cennini şi Leonardo da Vinci . Către sfârşitul vieții sale, a scris patru cărți 
asupra proporțiilor, apărute însă în 1528 după moartea sa. Ele sunt rezultatul 
studiilor desfăşurate de-a lungul mai multor ani. Concepţia fundamentală a lucrării 
este aceea a unui morfolog, deşi începutul cercetărilor sale este căutarea regulilor de 
construcţie a figurilor frumoase. Diirer se îndreaptă în cele din urmă către o serie de 
tipuri de proporţionare în care încearcă să cuprindă diversitatea aspectelor 
individuale. Modificările proporţiilor sunt supuse unor reguli stilistice dirijate de 
raporturi geometrice şi matematice. Studiind proporțiile, artistul descoperă legea 
după care lucrează natura - variabilitatea  înfățişărilor individule are o limită în 
formele constante ale speciei . 

În cadrul unei variante corporale, regula naturală de proporționare arată că 
toate părțile trebuie să corespundă între ele şi cu întregul corp. Acest adevăr l-a 
condus pe Diirer ca şi pe Leonardo la formularea legii unităţii stilistice a alcătuirii 
corporale. Astfel, ei sfătuiesc pe tinerii artişti să evite a face o parte puternică şi alta 
slabă, sau corpul unui tânăr, toracele unui bătrân , mâinile şi picioarele unui adult 
de vârstă mijlocie în aceeaşi figură . 

La începutul studiilor sale domină figurile construite după raporturile lui 


Vitruvius. Cu ajutorul compasului se reface construcția şi se verifică masurătorile 


acestuia. Variantele proporţionale sunt concepute de Diirer ca modificări ale 

lățimilor sau profunzimilor pentru aceleaşi raporturi ale lungimilor arătate de 
Vitruvius. Înălțimea corpului se împarte în șase părţi egale, la Vitruvius ea 
cuprinzând de şase ori lungimea piciorului. Prima șesime este înălțimea capului şi a 
gâtului până la incizura jugulară, a doua şesime este latura pătratului de încadrare a 


torsului superior . 





Aceste figuri, ce alcătuiesc conținutul primei cărți asupra proporțiilor publicate, prezintă figura 
bărbatului şi femeii normale, construite după raportul capului cu talia de 1/7. 


83 











Tiberiu Liviu Vlad Morfologie artistică 


Apoi urmează figurile construite în raportul 1/8 , 1/9 şi 1/10, fiecare prezentat 
în 3 diagrame, față, spate şi profil . Puţine canoane artistice de proporționare, cele cu 
vădită intenţie didactică, coordonează dimensiunile prin figuri desenate în cele trei 


planuri. Botticelli concepuse deja canoane de nouă capete încă din secolul XV. 

















A m 





Canonul lui Sandro Botticelli de 9 capete și al lui Albrecht Dürer de 8 capete. 

Cartea continuă cu prezentarea construcţiei capului, mâinii şi piciorului 
încheindu-se cu o planșă, care înfăţişează proporţiile unui copil. Dürer construieşte 
proporţiile capului figurilor sale pe raporturile: înălțime-profunzime = 1/8 din talie, 
lăţimea capului = înălțimea feței = 1/10 din talie. Analiza părților arată egalitatea 
distanțelor: vertex — linia de implantaţie a părului = înălțimea frunţii, până jos la 
rădăcina nasului = lungimea nasului = distanţa de la vârful nasului până sub bărbie. 
Linia mamelonară este la o distanță de 1/4 din talie de vertex. Cercul tangent la 
unghiurile pătratului determină situarea ombilicului la intersecţia cu linia mediană. 
Acest punct este folosit pentru construcţia unui alt cerc cu diametrul de 1/6 , care 
încadrează abdomenul inferior, dă conturul flancurilor şi marginea superioară a 
simfzei pubiene. 

Dürer este şi unul dintre primii fizionomişti, cercetând corespondenţele dintre 
trăsăturile figurii şi calitățile psihologice individuale. 

În următoarele sale demonstraţii, Diirer arată modificarea în mişcare a figurilor 
descrise, prin includerea capului, corpului şi membrelor în cutii geometrice puse în 
perspectivă. Această metodă a fost cunoscută şi de Lomazzo. În acest fel, Diirer dă 
o supleţe deosebită sistemului său de proporţii , pierzând totuşi din simplitatea 
necesară unei uşoare aplicări practice. Mai puţin anatomist decât Leonardo, dar mai 
înclinat spre cercetarea morfologică, prin metoda sa antropologică Dürer este un 
exemplu al folosirii calităţilor studiului valorilor estetice ale naturii, puse în slujba 
realizărilor artistice ulterioare. 

În 1543 apare la Bazel tratatul celebrului anatomist Andreeas Vesalius, 
intitulat Corpul uman, impecabil ilustrat de Jean van Calker, discipol al lui Tizian. 
Şi acest tratat se înscrie în concepția metodei anatomice, întrucât învățăturile şi 
concepţia lui Leonardo, care circulaseră sub formă de manuscris, se pierduseră. Fără 
o răspândire largă sub forma unui tratat tipărit, ele nu au putut alcătui baza unui 


învățământ anatomo-artistic sistematic. 

Canonul lui Michelangelo şi o pagină cu reproducerea unui ecorşeu din tratatul lui 
Andreeas Vesalius ilustrat de Jean van Calker, discipol al lui Tizian. 


Canonul conceput de pictorul şi sculptorul Jean Cousin (1501-1589) este 
inspirat şi acesta din sistemul de proporții al lui Vitruvius. Având calitățile unei 
reţete de atelier, prezintă proporțiile corpului în plan posterior şi anterior, fiind 
adoptat vreme îndelungată în academiile de artă. Foloseşte ca unitate de măsură 1/4 
din înălțimea capului : distanța bărbie-nas, nasul, fruntea şi distanţa de la rădăcina 


părului în sus. 

Capul la rândul său intră de 8 ori în talie, care este egală astfel cu 32 de 
unități. Primul modul este capul însuşi, al doilea este distanța de la bărbie la 
mamelon, al treilea de la mamelon la ombilic, al patrulea de la ombilic la simfiza 
pubiană, al cincilea de la simfiză la jumătatea coapsei, al şaselea până la genunchi, al 
şaptelea până la jumătatea gambei şi ultimul până la sol. Mijlocul corpului se află la 
simfiza pubiană. Lăţimea umerilor măsoară două capete şi a şoldurilor bărbatului 


două feţe. Membrele superioare au trei capete şi cele inferioare patru. 








Pagină din tratatul lui Jean Cousin - aspectul anterior al proporțiilor şi morfologiei bărbatului. 

Pagină din tratatul lui Jean Cousin - aspectul posterior al proporţiilor şi morfologiei bărbatului. 

Sec.XVI al artei venețiene este dominat de personalitatea lui Tintoretto, cel 
care încearcă să depăşească impasul provocat de apogeul reprezentat de titanii 
Renaşterii. Deviza acestuia este definitorie pentru ec/ectism : asocierea perfecțiunii 


desenului lui Michelangelo cu farmecul coloritului lui Tiţian. 





Tintoretto — crochiu anatomic 

Până pe la mijlocul sec.XVI, orice tânăr artist se forma într-un atelier, pe lângă 
un maestru. El începea cu activități simple, de ucenic, ajutându-şi patronul, pentru ca 
treptat să ajungă el însuşi membru al corporației. Spre sfârşitul secolului însă, se 
simte nevoia unui învățământ artistic de ordin general, pe lângă cel practic primit în 
ateliere: desen după natură, compoziţii, copii după desene și gravuri de mari maeştri. 
Astfel, pe lângă lucrările practice, exerciţiile şi şedinţele de atelier, profesori 
specializați predau cursuri sau ţin prelegeri de filosofie şi istoria artei, fac expuneri 
de perspectivă şi anatomie. Învățământul artistic ia treptat forma celui predat astăzi 
în universităţile de arte. În sec. XVII apar astfel în nordul Italiei primele academii de 
artă. Cea mai cunoscută dintre ele este desigur Academia fondată la Bologna de 


familia Carracci, celebră promotoare a eclectismului. 

Annibale Carracci — desen anatomic. 

Unii artişti — teoreticieni promovează cunoaşterea anatomiei prin intermediul 
statuilor antice : Laocoon, Faunul, Hercule Farnese, Gladiatorul Borghese, etc. 
Este metoda studiului după antic. Printre ei se numără Bernardino Genga (1691, 


Roma), Jean Salvage, Gerard Audran (sec.XVII). 





Studiu anatomic după antic — Laocoon. (după Bouillon) 

Măsurătorile făcute pe statuile antice au fost promovate de concepțiile 
estetice care susțineau imitaţia antichităţii. Această metodă în anatomia artistică are 
o strânsă legătură cu ideile neoclasicismului, după care operele clasicității greco- 
romane trebuie să fie principalul izvor de inspiraţie al artelor. Concepţia este 
promovată de Winchelmann şi Mengs, entuziasmați de descoperirile arheologice de 
la Pompei şi Herculanum, din 1750. Studierea  statuarei antice joacă un rol 
important şi în concepția artistică a proporțiilor. Astfel, Gerard Audran măsoară un 
număr mare de statui pe care le recomandă artiştilor pentru a fi întrebuințate în 
compoziţii alegorice. El stabileşte şi diferite tipuri: forța —Hercule, eleganța — 
Meleagre , divinitatea —Apollon, grația —Venus. Sistemul său de măsurători este 
derivat din cel al lui Jean Cousin, împărțind capul în 4 părți egale . În căutarea 
regulilor frumuseţii artistice, natura este selecționată şi corectată după imaginea 
modelului antic, completându-se astfel tratatul lui Jean Cousin prin măsurătorile 
statuilor Hercules Farnese şi Apollon din Belvedere, alese ca fiind universal 


aprobate şi putând servi drept reguli sigure pentru desen. 


În secolul al XVIII-lea apare la Utrecht lucrarea pictorului, desenatorului şi 
anatomistului Pierre Camper, în care este continuată mai mult sau mai puțin 
explicit metoda antropologică prefigurată de Diirer. Lucrarea lui Camper încearcă să 
fixeze regulile variațiilor aspectului figurii. În scopul aplicaţiei artistice, el sesizează 
faptul că profilul scoate în evidenţă cel mai bine arhitectura şi particularitățile de 
construcţie ale capului şi deschide astfel calea craniometriei antropologice moderne. 

Unghiul facial al lui Camper face parte din metodele empirice de orientare ale 
artiştilor în studiul formelor feţei din profil. Într-o măsură mai largă, metoda 
antropologică este utilizată în toate studiile de proporții care pornesc de la 
măsurători pe un număr cât se poate de mare de indivizi reali. Cercetările sistematice 


asupra tuturor grupurilor antropologice au dus la ideea pluralității tipurilor umane, 

idee întrevăzută deja de Diirer în preocupările sale de a stabilii mai multe tipuri 
morfologice. Mai târziu, Camper continuă această viziune în studiile sale asupra 
variaţiei fizionomiei umane la grupurile rasiale. Oricare dintre canoanele elaborate 
de artişti includ în sine un adevăr de largă generalitate. Ceea ce diferă în concepția 
proporțiilor este sistemul de măsurători şi de relaţii stabilite, fiecare canon artistic 
oferind o nouă soluţie practică pentru corelarea raporturilor dimensionale ale 
corpului. Unghiul facial este dat de tangenta la glabelă şi incisivi şi linia aproximativ 
orizontală, care trece prin spina nazală şi conductul auditiv extern. El caracterizează 
dezvoltarea viscero-craniului faţă de neuro-craniu. În general, la indivizii reali, 
acesta este mai mic de 90 de grade. Vechii greci au dat capetelor de zei un unghi 


facial mai mare de 90 de grade iar celor de fauni unul sub 70 de grade. 

Tratatul lui Vesalius dominase ştiinţa anatomiei până în secolul al XVIII-lea, 
când apare tratatul lui Albinus, încadrat în aceeaşi metodă și care este transpus într-o 
viziune modernă de sculptorul german Gottfried Schadow (1764-1850). Acesta dă 
una dintre cele mai complete lucrări asupra proporţiilor artistice, intitulată Polyclet 
sau Despre proporțiile omului după sex şi vârstă (1834-1835). 

Gottfried Schadow revine la tradiția măsurătorilor după antic, studiind 
Gladiatorul Borghese şi stabileşte  egalităţile valabile la cele mai multe statui 
bărbateşti antice : sol-mijlocul rotulei = mijlocul rotulei- spina iliacă = marginea 
superioară a pubisului incizura jugulară. De asemenea constată egalitatea 
diametrului transvers al toracelui cu cel bitrohanterian. Pe viu însă diamtrul 


toracic este mai mic decât cel trohanterian, chiar şi la cei mai puternici bărbaţi. 























Gottfried Schadow — proporţiile bărbatului adult. 

Gottfried Schadow- Proporţiile corpului femeii adulte. 


Autorul propune un sistem de proporţii simplu pentru învăţământul şi aplicația 
artistică, stabilind comparații cu proporţiile mâinii şi ale piciorului la diferite vârste. 
Schimbările proporţiilor în timpul dezvoltării sunt mai bine observate, împărțind 
capul în două porţiuni: craniană şi facială, printr-o linie care trece prin marginea 
superioară a orbitelor. Acest sistem înglobează fruntea la porţiunea craniană şi o 
consideră variabilă ca înălțime din cauza variaţiei limitei de implantaţie a părului. 

Datele prelucrate de autor sunt măsurătorile unor exemplare bine 
proporționate, aparținând tuturor vârstelor. Sistemul metric, întrebuințat urmăreşte 


divizarea uşoară a dimensiunilor, cu ajutorul compasului. Stabilirea datelor metrice 

este unită cu studiul morfologic şi este exprimată în figuri desenate cu un deosebit 
simţ artistic. Schadow foloseşte vechea măsură germană , piciorul ( der Fuss). 
Contribuţia cea mai importantă pe care o aduce această lucrare în studiul proporţiilor 
este cercetarea sistematică a acestora la formele fiecărei vârste . Tot în sec. XVIII, 


J. Galbert Salvage publică Anatomia gladiatorului luptând şi realizează un ecorşeu. 


e 
Pit i 





Jean Galbert Salvage — studiu anatomic după Gladiatorul. 

La începutul secolului XIX, Nicolas Gerdy reintroduce metoda morfologică în 
artele plastice. Tratatul lui, intitulat Anatomia formelor exterioare ale corpului 
uman aplicată la pictură şi sculptură, repune toate problemele sesizate de Leonardo, 
adăugând o nouă latură: critica anatomică a formelor reprezentate în operele de artă. 

La noi, prima contribuţie în problematica morfologiei cu scop artistic o aduce 
pictorul Gh. Tattarescu (1818- 1894), profesor la Școala de bele-arte din București. 
Micul său tratat publicat în 1865 avea titlul Precepte şi studii folositoare asupra 
proporțiunilor corpului uman şi de asemenea despre cei mai celebri pictori. 

În introducere, el arată că regulile generale ale proporţiilor corpului uman sunt 


necesare pentru artist, precum gramatica pentru Scriitor. 

Nicolas Gerdy — planşă de morfologie. Gh. Tattarescu — Proporțiile corpului masculin. 


Paul Richer, anatomist de mare prestigiu şi excelent desenator de la sfârşitul 
secolului XIX, perfecționează şi sistematizează întregul material moştenit şi 
întocmeşte o anatomie artistică în două părți : una pur anatomică şi a doua intitulată 
Morfologie artistică. Analiza anatomică, inaugurată de Gerdy, este dezvoltată şi 
aplicată sistematic artei antichităţii şi evului mediu, în cele trei volume ale lui Richer 
intitulate Nudul în artă (Egipt, Chaldeea, Asiria, Grecia, Evul mediu). Ca morfolog, 
Paul Richer se înscrie pe calea deschisă de Nicolas Gerdy, pe care o sistematizează 
şi o perfecționează, fiind inițiatorul metodei crono-fotografice în studiul formelor 
exterioare în mişcare. Paul Richer aplică metoda artistică a unei unități de măsură 


comună pentru toate părțile corpului, obținând un canon , care este expresia grafică 

a numeroaselor măsurători medii. Uneşte astfel datele antropometrice, precizia 
reperelor anatomice şi forma de exprimare artistică . 

Potrivit canonului lui Richer, talia măsoară şapte capete şi jumătate şi este 
demonstrată egalitatea distanțelor : sol-centrul rotulei= centrul rotulei-spina iliacă = 


marginea superioară a pubisului- incizura jugulară. 





























Paul Richer - proporţiile corpului masculin şi feminin. 


La membrele superioare este reconfirmată egalitatea dintre acromiom — vârful 
olecranului şi vârful olecranului -articulația metacarpo-falangiană a degetelui 
medius. Vârful acestuia cade la jumătatea coapsei. 

Richer dă trei înălțimi de cap următoarelor segmente : membrul superior , de 


la baza axilei la vârful degetelui medius , trunchiul posterior, de la linia 





corespunzând marginei bărbiei la şanțul subfesier ; trunchiul anterior, de la 

margienea bărbiei până sub simfiza pubiană . Două înălțimi de cap au : gamba plus 
înălțimea piciorului ; coapsa de la articulaţia şoldului la centrul capului femural , 
antebraţul + mâna până la vârful olecranului, lățimea umerilor , trunchiul de la 
incizura jugulară până la spina iliacă antero-superioară . 

Un cap şi jumătate au : coapsa de la şanțul subfesier la articulația 
genunchiului şi lăţimea coapselor pe trohantere . O înălțime de cap au : mâna + 
regiunea pumnului , braţul de la axilă la cot, umărul de la unghiul profilului lateral 
al gâtului la vârful omoplatului, fesa de la creasta iliacă la șanțul subfesier. 

Pentru construcția corpului, canonul lui Richer este identic cu cel al lui Cousin 
până la modulul cinci, care la primul porneşte de la sol în sus la jumătatea gambei. 

Modulul şase ajunge la genunchi şi următorul modul şi jumătate se cuprind de 
la genunchi până sus, la simfiză. În felul acesta, Richer foloseşte puncte de reper mai 
precise. Anvergura este mai mare cu jumătate de cap decât talia, măsurând opt 
capete : câte trei membrele superioare plus două, lăţimea umerilor. Mijlocul corpului 
este situat puţin deasupra pubisului. 

Toate aceste canoane derivă direct sau indirect din cel al lui Vitruvius, dând 
reguli de proporţionare prin coeficienţi aritmetici întregi sau fracționari. Aceste 
sisteme stabilesc raporturi simple, bazate pe precizarea de egalităţi, pe repetarea de 
un număr relativ mic de ori a unei dimensiuni întregi, aleasă ca modul, în 
dimensiunile întregului şi ale părților lui. Cu cât un sistem încearcă raporturi prin 
fragmentarea măsurilor sau prin numere mari, cu atât valoarea sa mnemotehnică şi 
aplicabilitatea sa scad. Intuiţia umană caută instinctual simplitatea, fiind capabilă să 
sesizeze egalităţile şi raporturile clare. Aceasta este şi esența contribuţiei lui Alberti, 
cel care deschide perspectivele înțelegerii intervalelor muzicale şi ale aplicabilității 


în artele plastice a proporţiilor de numere mici: 1/2 , 2/3, 3/4, 4/5 etc. 

Proporționarea corpului prin secțiunea de aur 


Alte concepţii asupra proporţiilor corpului se bazează însă pe ideea de 
inegalitate. Sugerată de marea diversitate dimensională şi proporţională a viului, 
problema este căutarea celei mai fireşti proporții de divizare a întregului într-o parte 
mare şi una mică. Vitruvius menționase deja faptul că grecii au aplicat în studiul 
corpului uman proporţiile iraționale. El numeşte acest sistem simetrie geometrică, 
deosebindu-l de sistemul de proporționare bazat pe coeficienţi numerici întregi sau 
fracţionari, numit simetrie aritmetică. Raportul secțiunii de aur este denumirea 
dată de Leonardo proporției rezultate din împărțirea asimetrică a întregului, în aşa 
fel încît raportul dintre segmentul mic şi cel mare să fie egal cu raportul dintre 
segmentul mare şi întreg . Secţiunea de aur a fost cunoscută din timpuri străvechi de 
către inițiații egipteni şi greci dar nu a fost divulgată decât mult mai târziu de Euclid, 


care a demonstrat că segmentul întreg şi cele două laturi sunt incomensurabile. 


Notată cu Ø, inițiala numelui lui Fidias, ea a traversat secolele, de la şcoala 


pitagoreică la Platon, care o aminteşte în dialogul său despre natură. 

Impărțirea unei drepte după raportul secțiunii de aur. 

Pentagrama a fost aleasă de către pitagoricieni drept simbol al raporturilor 
iraționale şi utilizată ca semn secret de recunoaştere între adepţii doctrinei . Ea 
apare în Evul mediu şi în Renaştere ca simbol al microcosmosului şi al omului 
considerat ca imagine a universului. Sub aspect mistic, vreme de secole, proporţia 
secţiunii de aur a fost considerată drept o cheie potrivită pentru dezlegarea misterelor 
lumii. Ca o aplicaţie universala, nu numai în artă, a fost tratată cu venerație 


religioasă, ca un secret transmis corporațiilor de arhitecți. 


Fundamentarea proporţiilor corpului într-o lege de creştere a ființelor vii, 
dirijată de simetria pentagoanală sau de tema asimetrică a secțiunii de aur, 
generalizează observaţiile şi verificările asupra creşterii formelor în domeniul 
botanicii, zoologiei şi morfologiei umane. Secţiunea de aur este adesea sugerată în 
regnul vegetal şi în cel animal. Frecvent în natură se întâlneşte şirul lui Fibonacci, 
matematician italian,care a trăit în secolul XII. Şirul lui Fibonacci începe cu 


gal cu suma celor doua numere care îl 


numerele 0 şi 1, fiecare număr următor este e 
preced : 0, 1, L 2,3, 5,:8;, 13,21, 34-55, 89, 144, 233. i. a + „ Acest șir este 
omniprezent în natură. În regnul vegetal, guvernează ramificaţia şi înfrunzirea 
plantelor și de aceea biologii l-au numit legea creşterilor organice. 

Canoanele geometrice reprezintă una din concepţiile cele mai interesante ale 
proproțiilor ideale ale corpului. 

În secolul XIII, arhitectul Villard de Honecourt se serveşte de pentagramă ca 
traseu director al capului şi corpului uman . Analiza traseelor arhitectonice ale 
monumentelor antice şi gotice arată că cele mai numeroase sunt obținute prin 
segementarea cercului în zece și în cinci părți şi sunt ordonate de pentagon 


pentagramă şi figurile geometrice derivate sau înrudite. 

Villard de Honecourt — figuri obţinute cu ajutorul pentagramei. 


Matematicianul italian Luca Pacioli di Borgo (1445-1514) a studiat mai 
îndeaproape împărțirea în medie şi extremă rație şi uimit de extraordinarele ei 
proprietăți a numit-o chiar divina proporzione . Ea se obţine printr-o construcție 
geometrică simplă, cu ajutorul riglei şi compasului şi valoarea sa numerică de 1,618, 
fiind numită numărul de aur, exprimă o lege a materii vii. Dintre numeroasele 
împărțiri asimetrice posibile, secțiunea de aur oferă impresia cea mai estetică, de 
echilibru a inegalităţilor, a părţilor cu întregul şi de creştere lineară . 

Raportul secțiunii de aur este redescoperit şi semnalat în proporţiile corpului 
uman în secolul XIX de către Zeissing . Acesta a observat că la indivizii bine 
proporționaţi, distanța sol-ombilic, divizează înălțimea corpului după secțiunea de 
aur. Acest raport este desigur întâlnit şi în proporţiile capului. Constatarea este 


verificată pe o serie de statui antice şi regăsită în canoanele lui Leonardo și Dürer . 

Capul statuii Apollo Kasseler, copie romană. Analiza portretului Isabella d” Este de Leonardo. 


Matila Ghyka , în lucrarea sa Esthetique des proportions dans la nature et 
dans les arts, din 1927 rezumă principalele date ale aplicării secțiunii de aur la 
proporţiile corpului uman şi reproduce un canon feminin, construit cu ajutorul unei 
serii crescânde a secţiunii de aur . 

Calitățile estetice ale acestui canon se bazează pe proprietatea secțiunii de 


aur de a forma în acelaşi timp o progresie geometrică şi una aritmetică , în care 


i fiecare termen este egal cu suma celor doi termeni precedenţi . Ea unește triplul 
3 efect al echipartiţiei, succesiunii şi proporţiei continue şi produce impresia de 


repaus şi stabilitate prin ritmul dimensiunilor. Seria ascendentă sau descendentă, 


care poate fi obţinută cu uşurinţă prin adiţiuni sau substracțiuni, oferă continuitate. 

Venus de Medici, copie romană de la Muzeul Uffizi, Florenţa. Inălţimile segmentelor corpului 


coincid cu diviziunile înălțimii în părți proporționate după seria Ø crescândă.(după M. Ghyka) 


Proporțiile unei kore a templului Erechteion prin dublul pentagon. (după Lucie Wolfer-Sulzer) 


Lucie Wolfer —Sulzer se inspiră din analiza fațadei Erechteionului pe baza 
unui traseu dirijat de dublul pentagon şi aplică acelaşi sistem analizei unor statui 
greceşti. Astfel, ea aduce noi dovezi asupra corespondenţelor dintre traseele 


arhitecturale ale templelor greceşti şi proporţiile corpului uman . 

